(trg)="2"> Womele agbalẽ sia dzram o .\n(trg)="3"> Enye xexea me katã ƒe Biblia - fiafiadɔ si wotsɔa lɔlɔ̃nu faa nudzɔdzɔwo doa alɔe la ƒe akpa aɖe .\n(trg)="4"> Ne èdi be yeadzɔ nu la , míeɖe kuku , ʋu www.jw.org alo nàyi Fiaɖuƒe Akpata si tsɔ gbɔwò me .\n(trg)="5"> Mawunyakpukpui siwo míeyɔ le agbalẽ sia me la tso Ŋɔŋlɔ Kɔkɔeawo — Xexe Yeye Gɔmeɖeɖe Biblia la me , negbe ɖe míefia asi bubu aɖe .\n(trg)="6"> MAGAZINE SIA , si woyɔna be Gbetakpɔxɔ la doa Yehowa Mawu ɖe dzi be eyae nye xexea me katã ƒe Dziɖulagã .\n(trg)="7"> Efaa akɔ na amewo katã kple nya nyui la be , eteƒe madidi o Mawu ƒe Fiaɖuƒe si le dziƒo la aɖe vɔ̃ɖinyenye katã ɖa , eye wòatrɔ anyigba la wòazu paradiso .\n(trg)="8"> Edea dzi ƒo na amewo be woaxɔ Yesu Kristo , si ku ɖe mía ta bene agbe mavɔ nasu mía si , eye wònye Mawu Fiaɖuƒea ƒe Fia si le dzi ɖum fifia la , dzi ase .\n(trg)="9"> Wole magazine sia tata dzi tso keke ƒe 1879 me ke , eye medea nu dunyahehe me o .\n(trg)="10"> Biblia dzie wotu emenyawo ɖo .\n(trg)="2"> 3 Nu Ka Tae Wòle Be Nàxlẽ Biblia ?\n(trg)="3"> 4 Aleke Mawɔ Adze Egɔme ?\n(trg)="4"> 5 Nu Kae Nàwɔ Be Biblia Xexlẽ Navivi Nuwò ?\n(trg)="5"> 6 Aleke Biblia Ate Ŋu Ana Nye Agbe Nanyo Ðe Edzi ?\n(trg)="6"> 8 BIBLIA LE AMEWO ƑE AGBENƆNƆ TRƆM\n(trg)="7"> Nyemedi Be Maku O !\n(trg)="8"> 10 SRƆ̃ WOƑE XƆSE | ENOK\n(trg)="9"> “ Eƒe Nu Dze Mawu Ŋu Nyuie ”\n(trg)="10"> 14 ÐE WÒLE VEVIE BE MÍASE NU SI TUTUTU GBLƆM BIBLIA LE GƆMEA ?\n(trg)="11"> 16 NYA KAE BIBLIA GBLƆ ?\n(trg)="1"> Ðe Biblia me nyawo do xoxo le egbexexe sia mea ?\n(trg)="2"> Alo ɖe asixɔxɔ gale eŋua ?\n(trg)="3"> Biblia ŋutɔ gblɔ be : “ Ŋɔŋlɔ blibo la tso Mawu ƒe gbɔgbɔ me , eye wònyo . ” — 2 Timoteo 3 : 16 , 17 .\n(trg)="4"> Gbetakpɔxɔ sia ƒo nu tso kpɔɖeŋu siwo me nunya le siwo le Biblia me la ŋu , eye wògaɖo aɖaŋu siwo ana Biblia xexlẽ naɖe vi geɖe na mí hã .\n(trg)="1"> NYATI SI LE AKPAA DZI | ALE SI NÀWƆ BIBLIA XEXLẼ NAÐE VI GEÐE NA WÒ\n(trg)="2"> “ Mesusu be asesẽ ŋutɔ be woase Biblia me nyawo gɔme . ” — Jovy\n(trg)="3"> “ Mesusu be Biblia xexlẽ mavivi nunye o . ” — Queennie\n(trg)="4"> “ Ne mekpɔ ale si gbegbe Biblia loloe la , medzroam gɔ̃ hã be maxlẽe o . ” — Ezekiel\n(trg)="5"> Ðe nède ŋugble le Biblia xexlẽ ŋu kpɔ gake èse le ɖokuiwò me abe ame siwo ƒe nya míegblɔ do ŋgɔ enea ?\n(trg)="6"> Ame geɖe bua Biblia xexlẽ be enye dɔ sesẽ aɖe .\n(trg)="7"> Ke ne èva de dzesii be Biblia ate ŋu akpe ɖe ŋuwò agbea navivi nuwò eye nuwo nadze edzi na wò ya ɖe ?\n(trg)="8"> Eye ne èva de dzesii be mɔ vovovowo li si dzi nàto axlẽ Biblia wòavivi nuwò ɖe ?\n(trg)="9"> Àlɔ̃ be yeade ŋugble le Biblia me nyawo ŋua ?\n(trg)="10"> Na míade ŋugble le ame aɖewo siwo kpɔe be Biblia xexlẽ ɖe vi na yewo esi wodze exexlẽ gɔme dometɔ ʋɛ aɖewo ŋu kpɔ .\n(trg)="11"> Ezekiel si xɔ ƒe 20 gblɔ be : “ Tsã la , menɔ abe ame aɖe si le ʋu kum gake menya afi si yim wòle o la ene .\n(trg)="12"> Gake Biblia xexlẽ kpe ɖe ŋunye be taɖodzinu va le nye agbe ŋu .\n(trg)="13"> Aɖaŋuɖoɖo siwo mate ŋu azã gbe sia gbe la le eme . ”\n(trg)="14"> Frieda si hã xɔ ƒe 20 gblɔ be : “ Tsã la , nyemegbɔa dzi ɖi o .\n(trg)="15"> Gake Biblia xexlẽ kpe ɖe ŋunye mesrɔ̃ ɖokuidziɖuɖu .\n(trg)="16"> Esia na wòle bɔbɔe na amewo be woate ɖe ŋunye , eya ta xɔlɔ̃ geɖe le asinye fifia . ”\n(trg)="17"> Eunice si xɔ ƒe 50 gblɔ le Biblia ŋu be : “ Biblia xexlẽ le kpekpem ɖe ŋunye be meva zu ame ɖɔʋu wu tsã , eye meɖe asi le agbenɔnɔ manyomanyowo ŋu . ”\n(trg)="18"> Abe ale si ame siawo kple ame miliɔn geɖe de dzesii ene la , Biblia xexlẽ ate ŋu akpe ɖe ŋuwò nànɔ agbe si me dzidzeme le .\n(trg)="19"> Nu siwo me Biblia xexlẽ ate ŋu akpe ɖe ŋuwò le dometɔ aɖewoe nye ( 1 ) Akpe ɖe ŋuwò nàtso nya me nyuie le nuwo ŋu , ( 2 ) àdze xɔlɔ̃ vavãwo , ( 3 ) ànɔ te ɖe nuteɖeamedziwo nu , eye ( 4 ) esi ƒo wo katã tae nye be àsrɔ̃ Mawu ŋuti nyateƒea .\n(trg)="20"> Mawu gbɔe Biblia me ɖaŋuɖoɖowo tso eya ta emenyawo dzi wɔwɔ magblẽ nu le ŋuwò gbeɖe o .\n(trg)="21"> Mawu meɖoa aɖaŋu gbegblẽ gbeɖegbeɖe o .\n(trg)="22"> Nu si le vevie koe nye be nàdze exexlẽ gɔme .\n(trg)="23"> Nu kawoe ate ŋu akpe ɖe ŋuwò be nàdze exexlẽ gɔme wòanɔ bɔbɔe eye wòavivi nuwò ?\n(trg)="2"> Nu kawoe akpe ɖe ŋuwò be nàdze Biblia xexlẽ gɔme wòanɔ bɔbɔe eye wòavivi nuwò ?\n(trg)="3"> Na míalé ŋku ɖe mɔ atɔ̃ aɖewo siwo kpe ɖe ame geɖe ŋu la ŋu .\n(trg)="4"> Di teƒe si sɔ .\n(trg)="5"> Dze agbagba nàdi teƒe si ɖoɖoezizi le .\n(trg)="6"> Tsɔ susu ɖo nu si xlẽm nèle la ŋu , mègana naneke nanɔ wò susu hem o .\n(trg)="7"> Xlẽe le afi si nàte ŋu akpɔ nu nyuie le eye meganɔ teƒe si dzoxɔxɔ le o ale be nua xexlẽ naɖe vi na wò .\n(trg)="8"> Tsɔ susu nyui xlẽe .\n(trg)="9"> Esi wònye be mía Fofo si le dziƒo gbɔe Biblia tso ta la , exexlẽ aɖe vi na wò wu ne èle abe ɖevi si di be yeasrɔ̃ nu tso ye dzilawo gbɔ ene .\n(trg)="10"> Ne susu manyomanyo aɖe le asiwò ɖe Biblia ŋu xoxo la , ke dze agbagba naɖe wo le susu me ale be Mawu nate ŋu afia nu wò . — Psalmo 25 : 4 .\n(trg)="11"> Do gbe ɖa hafi nàxlẽ Biblia .\n(trg)="12"> Mawu ƒe susuwoe le Biblia me eya ta mewɔ nuku o be eyae wòle be wòakpe ɖe mía ŋu míase emenyawo gɔme .\n(trg)="13"> Mawu do ŋugbe be : ‘ yeana gbɔgbɔ kɔkɔe ame siwo bianɛ la . ’\n(trg)="14"> Gbɔgbɔ kɔkɔea ate ŋu akpe ɖe ŋuwò nàse ale si Mawu bua nuwo ŋui la gɔme .\n(trg)="15"> Ne ɣeyiɣiawo va le yiyim la , aʋu wò susu be nàse “ Mawu ƒe nu goglowo ke hã me . ” — 1 Korintotɔwo 2 : 10 .\n(trg)="16"> Dze agbagba nàse nu si xlẽm nèle la gɔme .\n(trg)="17"> Mèganɔ du dzi le exexlẽ me o .\n(trg)="18"> De ŋugble le nu si xlẽm nèle la ŋu vevie .\n(trg)="19"> Bia nya siawo ɖokuiwò : ‘ Nɔnɔme kawoe le ame si ƒe ŋutinya xlẽm mele la si ?\n(trg)="20"> Aleke mate ŋu awɔ nu sia ŋu dɔ le nye agbe me ? ’\n(trg)="21"> Ðo taɖodzinu aɖewo koŋ .\n(trg)="22"> Be Biblia xexlẽ naɖe vi na wò la , dze agbagba nàsrɔ̃ nane si akpe ɖe ŋuwò .\n(trg)="23"> Àte ŋu aɖo taɖodzinu siawo : ‘ Medi be masrɔ̃ nu geɖe tso Mawu ŋu . ’\n(trg)="24"> ‘ Medi be mazu ame ɖɔʋu , srɔ̃ŋutsu alo srɔ̃nyɔnu nyui . ’\n(trg)="25"> Emegbe xlẽ Biblia ƒe akpa siwo akpe ɖe ŋuwò be nàɖo wò taɖodzinuawo gbɔ .\n(trg)="27"> Mɔ atɔ̃ siawo akpe ɖe ŋuwò nàdze egɔme .\n(trg)="28"> Gake nu kae nàwɔ be Biblia xexlẽ navivi nuwò geɖe wu ?\n(trg)="29"> Nyati si kplɔ esia ɖo afia nu siwo nàwɔ la wò .\n(trg)="30"> Ne mènya Biblia ƒe akpa si tututu nàxlẽ o la , adzɔ dzi na Yehowa Ðasefowo be yewoakpe ɖe ŋuwò .\n(trg)="31"> Gbɔ dzi ɖi , eye mèganɔ du dzi o\n(trg)="32"> Wò susu nenɔ nu si xlẽm nèle ŋu tututu — kpɔ nuawo le susu me\n(trg)="33"> De dzesi ale si kpukpuiawo de nu wo nɔewo me\n(trg)="34"> Di nufiame siwo le nu si xlẽm nèlea me\n(trg)="2"> Ðe Biblia xexlẽ tia wòa ?\n(trg)="3"> Alo evivia nuwò ?\n(trg)="4"> Aleke wòle le gowòme ?\n(trg)="5"> Gbɔwòe wòatso be exexlẽ navivi nuwò alo mavivi nuwò o .\n(trg)="6"> Na míakpɔ nu si nàte ŋu awɔ be Biblia xexlẽ navivi nuwò ɖe edzi la ɖa .\n(trg)="7"> Tia esi gɔme sese le bɔbɔe si dzi woate ŋu aka ɖo .\n(trg)="8"> Ne èle agbalẽ aɖe si me nyawo tsi eye wo gɔme sese sesẽ xlẽm la , nuxexlẽa mavivi nuwò o .\n(trg)="9"> Eya ta di Biblia si me nyawo le bɔbɔe si awɔ dɔ ɖe dziwò .\n(trg)="10"> Azɔ hã ele be wòanye esi me nyawo de pɛpɛpɛ .\n(trg)="12"> Wɔ mɔ̃ɖaŋunu yeye aɖe ŋu dɔ .\n(trg)="13"> Egbea Biblia le internet dzi woate ŋu awɔ eƒe kɔpi ɖe mɔ̃ dzi azã .\n(trg)="14"> Woate ŋu axlẽ Biblia le internet dzi alo awɔ eƒe kɔpi ɖe kɔmpiuta , tablɛt alo fon dzi .\n(trg)="15"> Le Biblia aɖewo gome la , dɔwɔnu siwo akpe ɖe ŋuwò be nàte ŋu axlẽ kpukpui bubuwo le Biblia bubuwo me alo atsɔ Biblia vovovowo asɔ kple wo nɔewo gɔ̃ hã le wo me .\n(trg)="16"> Ne Biblia si woxlẽ lé ɖe mɔ̃ dzi sesee dzɔa dzi na wò la , ke esi wolé ɖe mɔ̃ dzi li nàte ŋu azã .\n(trg)="17"> Edzɔa dzi na ame geɖewo be yewoanɔ Biblia si woxlẽ lé ɖe mɔ̃ dzi la ƒom ne wole ʋu me , le nu nyam alo le nu bubu aɖe si aɖe mɔ na wo be woaɖo to la wɔm .\n(trg)="18"> Ðe nàte ŋu atia mɔnu si asɔ na wòa ?\n(trg)="19"> Zã nu siwo akpe ɖe ŋuwò nàse Biblia gɔme .


December mee Wodzi Yesua? | Biblia ƒe Nufiafia\nDecember mee Wodzi Yesua?\nBIBLIA megblɔ ɣeyiɣi si me wodzi Yesu na mí o. Gake ena susu geɖe siwo ta míate ŋu aƒo nya ta be menye December mee wodzii o la mí.\nDe ŋugble tso alesi yame ƒe nɔnɔme nɔna le ƒea ƒe ɣeyiɣi ma me le Betlexem, afisi wodzi Yesu le, ŋu kpɔ. Yudatɔwo ƒe ɣleti si nye Kislew (si asɔ kple November/December) nye ɣleti si me vuvɔ wɔna eye tsi dzana ŋutɔ. Ɣleti si kplɔa ema ɖoe nye Tebet (December/January). Ɣemaɣie yame fana wu le ƒea me, eye ɣeaɖewoɣi hã sno dzana le teƒe siwo towo le. Na míakpɔ nusi Biblia gblɔ tso alesi yame ƒe nɔnɔme nɔna le nuto ma me ŋu ɖa.\nBiblia-ŋlɔla Ezra ɖee fia be Kislew nye ɣleti si me wonya nyuie be yame fana eye tsi dzana le. Esi Ezra gblɔ be ameha aɖe ƒo ƒu ɖe Yerusalem “le dzinu asiekelia [Kislew] ƒe ŋkeke blavelia dzi” vɔ la, egblɔ be ameawo nɔ “dzodzom nyanyanya le . . . tsidzadza ta.” Amesiwo ƒo ƒu la ŋutɔ gblɔ tso alesi yame ƒe nɔnɔme nɔ le ƒea ƒe ɣeyiɣi ma me ŋu be enye “tsidzaɣi, be womate ŋu anɔ tsitre ɖe xexe o.” (Ezra 10:9, 13; Yeremya 36:22) Eyata mewɔ nuku o be ne December ɖo la, alẽkplɔla siwo le xexeame ƒe akpa ma kpɔa egbɔ be woa kple woƒe lãwo meganɔa gbedzi le zã me o!\nGake Biblia ka nya ta be alẽkplɔlawo nɔ gbedzi nɔ woƒe alẽwo kplɔm le zã si me wodzi Yesu. Le nyateƒe me la, Biblia-ŋlɔla Luka ɖee fia be le ɣemaɣi la, alẽkplɔlawo “le gbedzi, eye wole woƒe alẽha ŋuti dzɔm le zã me” le afisi gogo Betlexem. (Luka 2:8-12) De dzesii be alẽkplɔlawo nɔ gbedzi ŋutɔŋutɔ, menye be wonɔ zɔzɔm le xexe le ŋkeke me ko o. Woƒe alẽhawo nɔ gbedzi le zã me. Ðe woate ŋu anɔ gbedzi le Betlexem le December si yame fana miamiamia eye tsi dzana mea? Ao, womate ŋui o. Eyata nusiwo dzɔ le Yesu dziɣi ɖee fia be womedzii le December me o. *\nMawu ƒe Nya la gblɔ ɣeyiɣi si me tututu Yesu ku la na mí, gake megblɔ nya boo aɖeke tso ɣeyiɣi si me wodzii ya ŋu o. Esia na míeɖo ŋku Fia Salomo ƒe nyawo dzi, be: “Ŋkɔ nyui nyo wu ami xɔasi, eye kugbe nyo wu dzigbe.” (Nyagblɔla 7:1) Eyata mewɔ nuku o be Biblia gblɔ nya geɖe tso Yesu ƒe subɔsubɔdɔ kple ku ŋu evɔ nya ʋɛ aɖewo koe wògblɔ tso edziɣi ya ŋu.\nEsime wodzi Yesu la, alẽkplɔlawo nɔ gbedzi le zã me kple woƒe lãwo\n^ mm. 1 Ne èdi numeɖeɖe bubuwo la, ke kpɔ Reasoning From the Scriptures, axa 176-9 (Comment raisonner à partir des Écritures, axa 161-5), si Yehowa Ðasefowo ta.\nƉoe Ɖe Amewo Ɖoe Ɖe Amewo December mee Wodzi Yesua?


Nyagblɔɖila Elisa, Naaman Anyidɔléla La Kple Nyɔnuvi Si Nye Subɔvi | Biblia Me Ŋutinya\nNyɔnuvi Aɖe Kpe Ðe Kalẽtɔ Aɖe Ŋu\nÈNYA nya, si gblɔm nyɔnuvi sue sia lea? Ele Yehowa ƒe nyagblɔɖila Elisa, kple nukunu siwo Yehowa na wòwɔna la ŋutinya gblɔm na nyɔnu la. Esi nyɔnu la menye Israeltɔ o ta la, menya naneke tso Yehowa ŋu o. Ke azɔ na míakpɔ nusita nyɔnuvia le nyɔnua ƒe aƒeme la ɖa.\nNyɔnu la nye Siriatɔ. Srɔ̃a enye Naeman, Siria-ʋakɔ la ƒe amegã. Siriatɔwoe lé Israel-nyɔnuvi sue sia hekplɔ vɛ na Naeman srɔ̃ be wòanye eƒe subɔvi.\nDɔléle vɔ̃ɖi aɖe le Naeman ŋu, esi woyɔna be anyi. Dɔléle sia ate ŋu ana ame ƒe ŋutilã nanyi gɔ̃ hã. Eyata nyɔnuvi la le gbɔgblɔm na Naeman srɔ̃ be: ‘Medi be nye aƒetɔ nayi Yehowa ƒe nyagblɔɖila gbɔ le Israel. Ada eƒe anyi la nɛ.’ Emegbe la, wogblɔ nya sia na nyɔnu la srɔ̃.\nNaeman di vevie be woada dɔa na ye, eyata eɖo be yeayi Israel. Esi wòɖo afima la, eyi Elisa ƒeme. Elisa dɔ eƒe dɔlawo be woagblɔ na Naeman be wòayi aɖale tsi le Yordan-tɔsisia me zi adre. Esia ku dzi na Naeman, eye wògblɔ be: ‘Tɔsisi, siwo le mía gbɔ la menyo wu esiwo le Israel oa?’ Esi Naeman gblɔ esia vɔ la etrɔ dzo.\nGake eƒe dɔlawo dometɔ ɖeka gblɔ nɛ be: ‘Taflatse, ne Elisa ɖe wòɖo nu sesẽ aɖe na wò la, ne èwɔe. Ke nukatae màyi aɖale tsi ko abe alesi wògblɔ ene o?’ Naeman ɖo to eƒe dɔlawo, eye wòyi ɖanyrɔ eɖokui ɖe Yordan-tɔsisia me zi adre. Esi wòwɔe la, eƒe ŋutilã kɔ hezrɔ̃ nyuie!\nNaeman kpɔ dzidzɔ ŋutɔ. Etrɔ yi ɖagblɔ na Elisa be: ‘Azɔ menyae nyuie be Israel ƒe Mawu lae nye Mawu vavã ɖeka kolia, si le anyigba katã dzi. Eyata, taflatse, xɔ nunana sia.’ Gake Elisa ɖo ŋu be: ‘Ao, nyemaxɔe o.’ Elisa nya be menyo be yeaxɔ nunana la o, elabena Yehowae nye amesi da dɔ na Naeman. Gake Elisa ƒe subɔla Gexazi di be yeaxɔ nunana la na ye ɖokui.\nNusi Gexazi wɔ enye si. Esi Naeman dzo la, Gexazi ƒu du ɖaxe ŋutsu la hegblɔ nɛ be: ‘Elisa dɔm be magblɔ na wò be yeaxɔ wò nunana la ɖe na ye xɔlɔ̃, siwo va dze ye fifia la.’ Esia ya alakpae. Gake Naeman menya be alakpae o, eyata etsɔ nuawo ƒe ɖe na Gexazi.\nEsi Gexazi trɔ yi aƒeme la, Elisa nya nusi wòwɔ la. Yehowa gblɔe nɛ. Eyata egblɔ be: ‘Esi nèwɔ nu baɖa sia ta la, Naeman ƒe anyi la ava dziwò.’ Enumake la, anyia ƒo ɖe eŋu!\nNukae míate ŋu asrɔ̃ tso esiawo katã me? Gbã la, ele be míanɔ abe nyɔnuvi sue la ene aƒo nu tso Yehowa ŋu. Ate ŋu aɖe vi geɖe. Evelia la, mele be míanɔ dadam abe alesi Naeman wɔ gbã ene o, ke boŋ ele be míaɖo to Mawu subɔlawo. Eye etɔ̃lia la, mele be míada alakpa abe Gexazi ene o. Míate ŋu asrɔ̃ nu geɖe tso Biblia la xexlẽ me oa?\nFiawo II, 5:1-27.\nNYE YEHOWA XƆLƆ̃\nYehowa Akpe Ðe Ŋuwò Be Màvɔ̃ O\nNu kae akpe ɖe ŋuwò be vɔvɔ̃ maɖo wò o ne èdi be yeaƒo nu tso Yehowa ŋu?\nKpɔ nu si Naeman wɔ hafi eƒe dɔa vɔ nɛ.


2 Korintotɔwo 12 | Biblia Le Internet Dzi | Xexe Yeye Gɔmeɖeɖe\n2 Korintotɔwo 12:1-21\nPaulo ƒe ŋutegawo (1-7a)\n‘Ŋù si le Paulo ƒe ŋutilã me’ (7b-10)\nApostolo deŋgɔawo menyo wum o (11-13)\nPaulo ƒe ɖetsɔleme na Korintotɔwo (14-21)\n12 Ele be maƒo adegbe. Togbɔ be maɖe vi aɖeke o hã, matrɔ ɖe Aƒetɔ la ƒe ŋutega wɔnukuwo+ kple nyaɖeɖefiawo ŋu.+ 2 Menya ame aɖe si nye Kristo ƒe nusrɔ̃la, ƒe wuienee nye esia si wokɔe yi dziƒo etɔ̃lia—ŋutilã mee wònɔ alo menye ŋutilã mee wònɔ o, nyemenya o; Mawue nya. 3 Ɛ̃, menya ame ma—ŋutilã mee wònɔ alo menye ŋutilã mee wònɔ o, nyemenya o; Mawue nya— 4 wokɔe yi paradiso me, eye wòse nya siwo mele gbɔgblɔ me o, eye womeɖe mɔ na ame be wòagblɔ o. 5 Maƒo adegbe le nenem me sia ŋu, ke nyemaƒo adegbe le ɖokuinye ŋu o, negbe le nye gbɔdzɔgbɔdzɔwo ŋu ko. 6 Elabena ne medi be maƒo adegbe hã la, nyemazu bometsila o, elabena nyateƒee mato. Ke nyemeƒoa adegbe o, ale be ame aɖeke nagakafum wu ale si wòkpɔam, alo le nya siwo wòsena le nunye la nu o, 7 eye woagakafum le nyaɖeɖefia wɔnuku siwo mexɔ dzaa ko ta o. Eya ta be magado ɖokuinye ɖe dzi akpa o la, ŋù aɖe le nye ŋutilã me,+ abe Satana ƒe dɔla ene, si le fu wɔmem,* ale be magado ɖokuinye ɖe dzi akpa o. 8 Meɖe kuku na Aƒetɔ la vevie zi etɔ̃ le esia ŋuti be wòadzo le dzinye. 9 Gake egblɔ nam be: “Nye amenuveve sɔ gbɔ na wò, elabena nye ŋusẽ zua blibo le wò gbɔdzɔgbɔdzɔ me.”+ Eya ta matsɔ dzidzɔ aƒo adegbe le nye gbɔdzɔgbɔdzɔwo ŋu boŋ, ale be Kristo la ƒe ŋusẽ nanɔ dzinye abe agbadɔ ene. 10 Eya ta mekpɔa dzidzɔ le gbɔdzɔgbɔdzɔwo me, le dzudzuwo me, le hiãkamewo me, le yometitiwo kple xaxawo me, le Kristo ta. Elabena ne megbɔdzɔ la, ekema mesẽa ŋu.+ 11 Mezu bometsila. Miawoe na, elabena ɖe wòle be miakafum hafi. Elabena ne nyemenye naneke o hã la, miaƒe apostolo deŋgɔawo menyo wum le nu ɖeka pɛ hã me o.+ 12 Le nyateƒe me la, meɖe dzesi siwo ɖo kpe edzi be apostoloe menye la fia mi le dzidodo geɖe me,+ tsɔ kpe ɖe nukunuwo, dzesiwo kple ŋusẽdɔwo ŋu.+ 13 Elabena nu ka mee meve hame susɔeawo nu le wu mi? Eya koe nye be, nyemezu agba na miawo ya o.+ Mitsɔ vodada sia kem faa. 14 Kpɔ ɖa! Zi etɔ̃liae nye esia medzra ɖo be mava mia gbɔ, eye nyemava azu agba na mi o. Elabena menye miaƒe nunɔamesiwo+ dimee mele o, ke miawo ŋutɔwo boŋ; elabena menye viwoe adzra nu ɖo ɖi na wo dzilawo o,+ ke boŋ dzilawoe adzra nu ɖo ɖi na wo viwo. 15 Ke nye la, adzɔ dzi nam be mazã nye nuwo katã, eye woazãm bliboe, ɖe mia* ta.+ Ne melɔ̃ mi geɖe wu la, ɖe wòle be miawo ya miaƒe lɔlɔ̃ nam dzi naɖe akpɔtɔa? 16 Ke aleke kee wòɖale o, nyemezu agba na mi o.+ Gake miegblɔna be “ayetɔe” menye eye meto “amefuflu” dzi lé mi. 17 Ðe meto ame siwo medɔ ɖo ɖe mi la dometɔ aɖe dzi di viɖe le mia ŋua? 18 Mede dzi ƒo na Tito be wòava mia gbɔ, eye medɔ nɔvi aɖe kpe ɖe eŋu. Ðe Tito va di viɖe aɖe le mia ŋua?+ Menye nɔnɔme ɖekae nye kplii míeɖe fia oa? Menye afɔɖoƒe ɖeka ma ke mee míezɔ le oa? 19 Ðe miele susum le ɣeyiɣi siawo katã me be mía ɖokui ta ko ʋlim míele le mia gbɔa? Mawu ŋkumee míele nu ƒom le abe Kristo yomedzelawo ene. Ke lɔlɔ̃tɔwo, nu siwo katã míewɔna la, miaƒe tutuɖo tae. 20 Elabena mele vɔvɔ̃m be le mɔ aɖe nu ne meva la, ɖewohĩ nyemakpɔ mi abe ale si madi ene o, eye be nyemanɔ na mi abe ale si miadi ene o, ke boŋ be dzre, ŋuʋaʋã, dzikudodowo, nyahehewo, ameŋugbegblẽwo, sakplisasawo, ɖokuidodoɖedziwo, kple masɔmasɔwo anɔ anyi le mɔ aɖe nu. 21 Ðewohĩ ne megava la, nye Mawu abɔbɔm ɖe anyi le mia ŋkume, eye maxa nu le ame siwo wɔ nu vɔ̃ tsã evɔ wo dometɔ geɖe metrɔ dzi me le woƒe makɔmakɔnyenye, gbɔdɔdɔ manɔsenu* kple ŋukpenanuwɔwɔ dzimesesẽtɔe me o la ta.\n^ Alo, “si ƒoam.”\n2 Korintotɔwo 12


Timoteo Kpe Ðe Amewo Ŋu | Fia Nu Viwòwo\nTimoteo nye ɖekakpuivi aɖe si wònyea dzidzɔ na be yeakpe ɖe amewo ŋu. Ezɔ mɔ yi teƒe geɖewo va kpe ɖe amewo ŋu. Esia na be wòkpɔa dzidzɔ. Àdi be yease nu geɖe tso eŋua?—\nTimoteo mama kple dadaa fia nui tso Yehowa ŋu\nDu si woyɔna be Listra mee Timoteo nɔ tsi. Esi wònye ɖevi sue la, mamaa Loide kple dadaa Eunike fiaa nui tso Yehowa ŋu. Esi Timoteo nɔ tsitsim la, edi be yeakpe ɖe amewo ŋu woasrɔ̃ nu tso Yehowa ŋu.\nEsime Timoteo nye ɖekakpuivi la, Paulo biae be alɔ̃ akplɔ ye ɖo yewoayi ava ɖe gbeƒã le teƒe bubuwo mahã. Timoteo ɖo eŋu be: ‘Ɛ̃!’ Timoteo di vevie be yeayi ava kpe ɖe amewo ŋu.\nTimoteo kplɔ Paulo ɖo yi Tesalonika si nye Makedonia-du aɖe me. Wozɔ mɔ didi aɖe va ɖo tɔdziʋu hafi te ŋu va ɖo Tesalonika. Esi wova ɖo dua me la, wokpe ɖe ame gbogbo aɖewo ŋu wova nya nu tso Yehowa ŋu. Gake ame aɖewo ya do dziku ɖe wo ŋu eye wodi be yewoawɔ nu vevi wo. Eya ta Paulo kple Timoteo dzo le du ma me yi du bubuwo me, eye woɖe gbeƒã le du mawo me.\nTimoteo kpɔ dzidzɔ le agbe me\nLe ɣleti aɖewo megbe la, Paulo dɔ Timoteo be wòatrɔ ayi Tesalonika ne wòakpɔ ɖa be nɔviawo li nyuie hã. Ehiã be dzi nanɔ Timoteo ƒo ŋutɔ hafi wòate ŋu atrɔ yi du ma me, elabe dua me tɔ aɖewo di be yewoawɔ nu vevi wo tsã. Gake Timoteo trɔ yi elabena edi vevie be yeakpɔ nɔvi siwo le du ma me. Etrɔ gbɔ va Paulo gbɔ kple dzidzɔnya aɖe. Eyae nye be nɔvi siwo le Tesalonika la li nyuie.\nTimoteo wɔ dɔ kple Paulo ƒe gbogbo aɖewo. Paulo ŋlɔ nu tso Timoteo ŋu kpɔ be eyae nye ame nyuitɔ si yeate ŋu adɔ be wòakpe ɖe hamewo ŋu. Timoteo lɔ̃ Yehowa kple amewo.\nÐe nèlɔ̃ amewo eye nèdina be yeakpe ɖe wo ŋu woasrɔ̃ nu tso Yehowa ŋua?— Ne nenemae la, ekema àte ŋu akpɔ dzidzɔ le agbe me abe ale si wònɔ na Timoteo ene!\nDɔwɔwɔwo 16:1-5; 17:1-10\n1 Tesalonikatɔwo 3:2-7\nDu ka mee Timoteo nɔ tsi?\nÐe Timoteo di be yeazɔ mɔ kple Pauloa? Nu ka tae?\nNu ka tae Timoteo trɔ yi Tesalonika?\nNu kae nàwɔ be nàkpɔ dzidzɔ le agbe me abe Timoteo ene?


Agbemeŋutinya: Menye Ame Dahe Le Gɔmedzedzea Me—Fifia Mezu Kesinɔtɔ Le Gbɔgbɔ Me | Samuel F. Herd\nGBE BUBU Afrikaans Albanian Altai Alur Amerika Tokunɔgbe Amharic Amis Arabic Armenian Aymara Azerbaijani Azerbaijani (Cyrillic) Bashkir Bassa (Cameroon) Belize Kriol Bengali Bicol Boulou Brazil Tokunɔgbe Bulgarian Cakchiquel Catalan Cebuano Chichewa Chile Tokunɔgbe China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Chitonga Chitonga (Malawi) Chitonga (Zimbabwe) Chitumbuka Chiyao Chol Chuvash Cibemba Cinyanja Colombia Tokunɔgbe Croatian Czech Damara Dangme Danish Digor Douala Dutch Edo Efik Esan Estonian Eŋlisi Eʋegbe Fijian Finnish Fon Franse Ga Garifuna Georgian German Germany Tokunɔgbe Greek Guarani Gujarati Gun Haitian Creole Hausa Hebrew Herero Hiligaynon Hindi Hiri Motu Hungarian Ibanag Icelandic Igbo Iloko Indonesian Isoko Italian Italy Tokunɔgbe Japanese Jula Kabiye Kabuverdianu Kannada Kikamba Kikaonde Kikuyu Kiluba Kinyarwanda Kirghiz Kiribati Kirundi Kisonge Kongo Korea Tokunɔgbe Korean Kurdish Kurmanji Kurdish Kurmanji (Caucasus) Kurdish Kurmanji (Cyrillic) Kwangali Kwanyama Latvian Lingala Lithuanian Low German Luganda Lunda Luo Luvale Macedonian Malagasy Malay Malayalam Mam Mambwe-Lungu Marathi Marshallese Maya Mazatec (Huautla) Mbunda Mexico Tokunɔgbe Mingrelian Mixe Mixtec (Guerrero) Mongolian Moore Motu Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Ndebele Ndebele (Zimbabwe) Ndonga Nepali Ngabere Nigerian Pidgin Norwegian Nzema Okpe Oromo Ossetian Otetela Pangasinan Papiamento (Curaçao) Persian Pidzin (Kamerun) Polish Ponapean Portuguese Portuguese (Portugal) Punjabi Quechua (Ancash) Quechua (Bolivia) Romanian Russian Samoan Sango Sepedi Sepulana Serbian Serbian (Roman) Sesotho (Lesotho) Sesotho (South Africa) Setswana Shona Sidama Silozi Sinhala Slovak Slovenian Solomon Islands Pidgin South Africa Tokunɔgbe Spain Tokunɔgbe Spanish Sranantongo Swahili Swahili (Congo) Swati Swedish Tagalog Tajiki Tamil Tarascan Tatar Telugu Tetun Dili Thai Tigrinya Tiv Tlapanec Tojolabal Tok Pisin Tongan Totonac Tshiluba Tsonga Turkish Turkmen Tuvaluan Twi Tzeltal Tzotzil Ukrainian Urhobo Uzbek Uzbek (Roman) Venda Vietnamese Waray-Waray Wolaita Xhosa Yoruba Zande Zapotec (Isthmus) Zulu\nAbe ale si Samuel F. Herd gblɔe ene\nWodzim le xɔnugoe ɖeka aɖe si nye atixɔ me le Liberty, si nye du sue aɖe si le Indiana, le Amerika. Vi etɔ̃ nɔ dzinyelawo si hafi wodzim—woawoe nye fonye kple daanye eveawo. Emegbe nɔnye dzi ŋutsuvi eve kple nɔvinyenyɔnu suetɔ.\nAtixɔ si me wodzim le\nESIME menye sukuvi la, tɔtrɔ boo aɖeke meva sukua kple dua me o. Le sukua la, ame siwo nèdze suku gɔme kpli la kee nàwu sukua nu kpli; le nyateƒe me la, ànya ame akpa gãtɔ ƒe ŋkɔ le dua me, eye woawo hã woanya wò ŋkɔ.\nMí ame adree wodzi, eye mesrɔ̃ nu geɖe tso agbledede ŋu esime menye sɔhɛ\nAgblenyigba suesuesuewo ƒo xlã Liberty dua, eye nu si koŋ ƒe agble wodena ye nye bli. Esime wodzim la, fofonye nɔ dɔ wɔm le nutoa me agbledela aɖe ƒe agble dzi. Esime menɔ nye ƒewuiwo me la, mesrɔ̃ anyigbadzobomɔ̃kuku, eye meva nya nu tso agbledemɔnu aɖewo hã ŋu.\nTɔnye xɔ ƒe 56 hafi dzim, eya ta nyemekpɔ eƒe ɖekakpuime o. Nɔnye ya xɔ ƒe 35 ɣemaɣi. Tɔnye nye ŋutsu tsralɛ, enɔ lãmesẽ me, ŋusẽ nɔ eŋu, elɔ̃ dɔ sesẽ wɔwɔ, eye wòfia mí ɖeviawo be míawo hã míalɔ̃ dɔ sesẽ wɔwɔ. Ga menɔ esi ale o, ke hã, ekpɔ egbɔ be mlɔƒe nɔ mía si, awu nɔ mía ŋu, eye míekpɔa nu ɖuna—edzea agbagba kpɔa míaƒe nuhiahiãwo gbɔ na mí. Ƒe 93 wòxɔ hafi ku. Nɔnye xɔ ƒe 86 hafi ku. Wo dometɔ aɖeke menye Yehowa subɔla o. Le nɔvinyeawo dome la, nɔvinyeŋutsu ɖeka nye hamemetsitsi eye esubɔ nuteƒewɔwɔtɔe tso esime hamemetsitsi ƒe ɖoɖoa dze egɔme le ƒe 1970-awo ƒe gɔmedzedze.\nNɔnye doa vevie mawusubɔsubɔ. Ekplɔa mí yia Baptisttɔwo ƒe sɔleme Kwasiɖa sia Kwasiɖa. Esime mexɔ ƒe 12 ye mese nu tso Mawuɖekaetɔ̃ ƒe nufiafiaa ŋu zi gbãtɔ. Esi nufiafia ma me mekɔ nam o ta la, mebia nɔnye be: “Aleke wòate ŋu adzɔe be Yesu nanye Vi la aganye Fofo la le ɣeyiɣi ma ke me?” Meɖo ŋku edzi be eɖo eŋu nam be: “Vinye, nu masegɔmea ye wònye. Míate ŋu ase egɔme o.” Nyaa wɔ moyaa nam ŋutɔ. Ke hã, esime mexɔ ƒe 14 la, mexɔ nyɔnyrɔ le tɔʋu sue aɖe si nɔ dua me la me—wonyrɔm ɖe tsia me zi etɔ̃ le Mawuɖekaetɔ̃ la ƒe ŋkɔ me!\n1952 Esime mexɔ ƒe 17, do ŋgɔ na esime wobia tso asinye be mawɔ asrafodɔ\nEsime menɔ sekɛndrisuku (alo lycée) la, xɔ̃nye aɖe si nye kɔdala la de dzi ƒo nam be mate kɔdada ƒe dɔa kpɔ. Eya ta nye hã meva te kamedede, eye meɖo kɔdalawo ƒe habɔbɔ aɖe si ŋkɔe nye Golden Gloves me. Nyemebi ɖe eme tututu o, eya ta le kɔdada ƒe hoʋiʋli ʋɛ aɖewo ko megbe la, meɖe asi le dɔ ma ŋu. Emegbe dziɖuɖua yɔm be mava wɔ asrafodɔ. Meɖo Amerika asrafohaa me, eye woɖom ɖe Germany. Esime menɔ afi ma la, míaƒe amegãwo na mede asrafowo ƒe suku aɖe si me wonaa hehe asrafo siwo si ɖoƒe mele o la le, elabena wosusu be ŋutete le asinye be maxɔ ŋgɔ na amewo. Wodi be mana asrafodɔa nanye nye agbemedɔ. Menye nye didie wònye be mawɔ dɔ sia ɖaa o, eya ta esime mewu asrafodɔ si wòle be mawɔ ƒe eve la nu la, woɖe asi le ŋunye bubutɔe le ƒe 1956 me. Ke hã, eteƒe medidi hafi meɖo asrafoha aɖe si to vovo kura la me o.\n1954-1956 Menɔ Amerika asrafohaa me ƒe eve\nMEDZE AGBE YEYE GƆME\nVa se ɖe afi sia le nye agbe me la, akpasesẽnu ko mewɔna. Ale si woɖea ŋutsunyenye fiana le filmwo me kple nɔnɔme si ŋutsuwo ɖena fiana le nutoa me la kpɔ ŋusẽ geɖe ɖe dzinye. Le nye susu nu la, ŋutsu siwo nye mawunyagblɔlawo nye ame ɖɔewo. Gake meva dze nanewo sɔsrɔ̃ gɔme siwo trɔ nye agbenɔnɔ kura. Gbe ɖeka, esime menɔ nye ʋu dzĩ si ƒe tame wotea ŋu ʋuna gatuna la kum le dua me la, nyɔnuvi eve aɖewo ʋuʋu asi nam be matɔ. Medze si wo—woawoe nye ŋutsu si ɖe daanye tsitsitɔ la ƒe nɔvinyɔnuwo. Nyɔnuvi eve mawo nye Yehowa Ðasefowo. Mexɔ Gbetakpɔxɔ kple Nyɔ! magazinewo le wo si kpɔ, ke hã, ewɔna nam be Gbetakpɔxɔ me nyawo me goglo akpa. Gake fifia ya, ɖe wokpem be made Hame Ƒe Agbalẽ Me Nusrɔ̃ƒe, si nye kpekpe sue aɖe si me wosrɔ̃a Biblia hedzroa eme le le woƒe aƒe me. Megblɔ na wo be mabu eŋu. Nyɔnuviawo nɔ alɔgbɔnu kom esime wobiam be, “Èdo ŋugbe be yeava?” Meɖo eŋu be, “Ɛ̃, medo ŋugbe.”\nEvem emegbe be medo ŋugbe ma, gake mekpɔe be nyemate ŋu aɖe ta le eme o. Eya ta, mede kpekpea fiẽsi ma. Ðevi siwo va kpekpea koŋ ƒe nue wɔ dɔ ɖe dzinye. Ale si gbegbe wonya Biblia la wɔ nuku nam ŋutɔ! Togbɔ be mekplɔ nɔnye ɖo míede tsɔtsi Kwasiɖagbewo ƒe geɖe va yi hã la, nu ʋɛ aɖewo koe menya le Biblia me. Fifia ya, meɖoe kplikpaa be masrɔ̃ nu geɖe. Melɔ̃ be woasrɔ̃ Biblia kplim. Do ŋgɔ la, mesrɔ̃e be Mawu Ŋusẽkatãtɔ la ƒe ŋkɔe nye Yehowa. Ƒe aɖewo va yi la, esi mebia nɔnye ame siwo Yehowa Ðasefowo nye la, ɖeko wòɖo eŋu nam be, “Oo, wosubɔa tɔgbui aɖe si ŋkɔe nye Yehowa.” Gake azɔ la, mekpɔe be nye ŋkuwo te ʋuʋu!\nMewɔ ŋgɔyiyi kabakaba, elabe mekpɔe be meke ɖe nyateƒea ŋu. Le kpekpe gbãtɔ ma dede ɣleti asieke megbe la, mexɔ nyɔnyrɔ le March 1957 me. Ale si mebua agbeae la va trɔ. Ne mebu akpasesẽ ƒe nɔnɔme si nɔ asinye tsã ŋu la, edzɔa dzi nam be meva srɔ̃ nu si Biblia fia ku ɖe ŋutsunyenye vavãtɔ ŋu. Yesu nye ame deblibo. Ŋusẽ nɔ esi ale gbegbe be ‘ŋutsu kakowo’ gɔ̃ hã maɖi naneke le egbɔ o. Ke hã, meda kɔ kple amewo o, ke boŋ ‘eɖe mɔ wowɔ fui,’ abe ale si wogblɔe ɖi ene. (Yes. 53:2, 7) Mesrɔ̃e be ele be ame si nye Yesu yomedzela vavã la ‘nafa tu na amewo katã.’—2 Tim. 2:24.\nMedze mɔɖeɖedɔa gɔme le ƒe si kplɔe ɖo me, si nye ƒe 1958 me. Gake, le ɣeyiɣi kpui aɖe megbe la, eva hiã be maɖe asi le mɔɖeɖedɔa ŋu vie. Nu ka tae? Meɖoe be maɖe srɔ̃. Meɖe Gloria, si nye nyɔnuvi eve siwo kpem be made agbalẽ me nusrɔ̃ƒea la dometɔ ɖeka! Mevem kpɔ be meɖee o. Gloria nɔ abe dzonu xɔasi aɖe nam ɣemaɣi, eye nenema ko wògale nam egbea hã. Exɔ asi nam wu lotamekpe nyuitɔ kekeake, eye dzidzɔ gãe wònye nam be meɖee! Na wòagblɔ eƒe ŋutinya na wò kpuie:\n“Mí ame 17 ye wodzi. Nɔnye nye Ðasefo wɔnuteƒe. Eku esime mexɔ ƒe 14. Ɣemaɣie tɔnye dze Biblia sɔsrɔ̃ gɔme. Esi Dada megali o ta, Papa wɔ ɖoɖo aɖe kple míaƒe sukutatɔa. Ɣemaɣi la, nɔvinyenyɔnu tsitsitɔ nɔ sekɛndrisuku (alo lycée), eye Papa bia sukutatɔa nenye be mí ame evea míate ŋu anɔ mía nɔewo ɖɔ lim le sukua dede me hã. Míanɔ mía nɔewo ɖɔ lim ale be mía dometɔ ɖeka nate ŋu anɔ aƒea me alé be na mía nɔvi sueawo eye míaɖa fiẽnuɖuɖu na ƒomea hafi Papa nagbɔ tso dɔ me. Sukutatɔa lɔ̃ ɖe edzi, eye míewɔ esia va se ɖe esime daanye wu suku nu. Ðasefowo ƒe ƒome evee srɔ̃ Biblia kpli mí, eye mí ame 11 míetsi va zu Yehowa Ðasefowo. Gbeadzisubɔsubɔdɔa doa dzidzɔ nam, togbɔ be le dzɔdzɔmenu la, mekpea ŋu ŋutɔ hã. Ke hã, Samuel kpe ɖe ŋunye le go sia me ale gbegbe.”\nNye kple Gloria míeɖe mía nɔewo le February ƒe 1959 me. Míese vivi le mɔɖeɖedɔa wɔwɔ me ɖekae. Le ƒe ma ƒe July me la, míede asi Betel dɔbiagbalẽvi te, elabe enye míaƒe didi vevie be míasubɔ le habɔbɔa ƒe dɔwɔƒegãa. Nɔviŋutsu lɔlɔ̃ aɖe, si ŋkɔe nye Simon Kraker ye bia gbe mí. Egblɔ na mí be womele srɔ̃tɔwo xɔm ɖe Betel ɣemaɣi o. Gake didi si nɔ mía me be míasubɔ le Betel la nu metsi o—ke hã, ɣeyiɣi didi aɖe va yi hafi míaƒe didia va eme na mí!\nMíeŋlɔ agbalẽ ɖo ɖe habɔbɔa ƒe dɔwɔƒegã hebia be woaɖo mí ɖe afi si hiahiã geɖe wu le. Le woƒe ŋuɖoɖoa me la, teƒe ɖeka ko wofia asii na mí: eyae nye Pine Bluff, le Arkansas. Le ɣeyiɣi mawo me la, hame eve koe nɔ Pine Bluff—yevuwo ɖeɖee nɔ ɖeka me eye ameyibɔwo ɖeɖee nɔ evelia me. Woɖo mí ɖe ameyibɔawo gbɔ, afi si gbeƒãɖela 14 pɛ ko nɔ.\nMÍEKPE AKƆ KPLE VOVOTOTODEDE YEVUWO KPLE AMEYIBƆWO DOME ƑE KUXIA\nÐewohĩ àbia ɖokuiwò be nu ka tae Yehowa Ðasefowo aɖe yevuwo kple ameyibɔwo ɖe vovo le woƒe hamewo me hã. Ŋuɖoɖo kpuitɔe nye be, naneke meli woate ŋu awɔ tso eŋu ɣemaɣi o. Wode sewo le dukɔa me si ana wòanye sedzidada ne yevuwo kple ameyibɔwo tsaka, eye amewo ate ŋu awɔ ŋutasẽnuwo ɖe wo ŋu gɔ̃ hã. Le teƒe geɖe la, susu geɖe li siwo tae nɔviawo vɔ̃ be, ne yewo nɔvi yevuwo kple ameyibɔwo le teƒe ɖeka le Mawu subɔm la, amewo ava gbã Fiaɖuƒe Akpataa. Eye nu mawo dzɔ hã. Ne Ðasefo siwo nye ameyibɔwo le tso aƒe me yi aƒe me dɔa wɔm le afi si yevuwo le la, kpovitɔwo alé wo—eye woate ŋu aƒo wo gɔ̃ hã. Eya ta, be gbeƒãɖeɖedɔa nayi edzi ta la, míewɔ ɖe seawo dzi henɔ mɔ kpɔm be nuwo ava trɔ.\nMíedo go kuxiwo le míaƒe subɔsubɔdɔa me. Ne míele gbeƒã ɖem le ameyibɔwo ƒe nuto me la, ɣeaɖewoɣi kaka míanya la, míeƒoa yevuwo ƒe ʋɔtru. Ele be míabu tame kaba nenye be míadze agbagba agblɔ Ŋɔŋlɔawo me nya kpui aɖe loo alo míaɖe kuku ahadzo le afi ma. Le teƒe aɖewo la, nenemae nuwo nɔ ɣemaɣi.\nAzɔ hã, ehiã be míawɔ dɔ sesĩe be míate ŋu akpɔ míaƒe nuhiahiãwo gbɔ esime míele mɔɖeɖedɔa wɔm. Dɔ siwo míewɔna zi geɖe la ƒe fetu nyea dɔlar etɔ̃ gbe ɖeka. Gloria wɔa aƒemedzadzraɖodɔ ʋɛ aɖewo. Le teƒe aɖe la, woɖe mɔ nam mewɔ dɔa kplii ale be wòawu enu le ɣeyiɣi si wòzãna ƒe afã ko me. Wona ŋdɔnuɖuɖu mí—enye nuɖuɖu si woyɔna be TV dinner; woɖae xoxo hedee nufamɔ̃ me, eye nye kple Gloria míeɖui hafi dzo. Kwasiɖa sia kwasiɖa la, Gloria ɖoa nuwo dzi na ƒome aɖe. Meƒoa sɔgbewo na amewo, meklɔa woƒe fesrewo ŋu, eye mewɔa dɔ suesue bubu aɖewo hã. Le yevuƒome aɖe ƒe aƒe me la, mí ame evea míeklɔ woƒe fesrewo ŋu—Gloria klɔ fesreawo ƒe akpa si le xɔa me eye meklɔ akpa si le gota. Exɔ ŋkeke bliboa, eya ta wona ŋdɔnuɖuɖu mí. Gloria ɖu nua le aƒea me gake enɔ adzɔge tso ƒomea gbɔ; nye ya meɖu nua le ʋudaɖoƒea. Esia meɖe fu nam o. Nuɖuɖu nyui aɖee. Ƒomea wɔ nu ɖe mía ŋu nyuie; ɖeko vovototodede amewo me ƒe ɖoɖoa na woxaxa—nenemae nuwo nɔ ɣemaɣi. Meɖo ŋku edzi be gbe ɖeka míetɔ ɖe mɔ̃memidzeƒe aɖe. Esi míedze amia de míaƒe ʋua me vɔ la, mebia teƒea dzi kpɔla nenye be Gloria ate ŋu azã woƒe nugododeƒea hã. Ðeko wòkpɔ ŋkunyeme dũu hegblɔ nam be, “Ele tutu.”\nDƆMENYONUWƆNA SIWO MÍAŊLƆ BE AKPƆ O\nLe go bubu me la, míekpɔ dzidzɔ kple nɔviwo le hadede tuameɖowo me, eye míelɔ̃ subɔsubɔdɔa hã! Esime míeyi Pine Bluff zi gbãtɔ la, nɔviŋutsu si nye hamesubɔla ɣemaɣi la ƒemee míenɔ. Srɔ̃a menye haxɔsetɔ ɣemaɣi o, eye Gloria dze Biblia nusɔsrɔ̃ gɔme kplii. Nye ya mete nusɔsrɔ̃ kple wo vinyɔnu kple srɔ̃a. Nyɔnua kple via siaa va tiae be yewoasubɔ Yehowa eye woxɔ nyɔnyrɔ.\nXɔlɔ̃ nyuiwo nɔ mía si le yevuwo ƒe hamea me. Wokpea mí na fiẽnuɖuɖu, gake ne zã do koe wotea ŋu wɔa esia. Ku Klux Klan, si nye habɔbɔ aɖe si doa vovototodedeameme le woƒe ŋutigbalẽ ta kple ŋutasẽnuwɔwɔ ɖe ŋgɔ la nɔ dɔ dzi vevie ɣemaɣi. Meɖo ŋku edzi be le Halloween-zã aɖe dzi la, mekpɔ ŋutsu aɖe wòdo awu ɣi ɖe dzi kple gɔme abe Ku Klux Klan tɔwo ene eye wònɔ eƒe aƒea ƒe akpata ŋgɔ. Gake nu mawo gɔ̃ hã mewɔe be nɔviwo dzudzɔ dɔmenyowɔwɔ na wo nɔewo o. Gbe ɖeka le dzomeŋɔli me la, míehiã ga be míate ŋu azɔ mɔ ayi takpekpe, eye nɔviŋutsu aɖe lɔ̃ be yeaƒle míaƒe ʋua ale be míate ŋu ayi. Le ɣleti ɖeka megbe, esi míewɔ tso aƒe me yi aƒe me dɔa vɔ gbe ɖeka la, ɖeɖi te mía ŋu le dzoxɔxɔa kple Biblia nusɔsrɔ̃ siwo míewɔ ta. Kaka míaɖo aƒe me la, nu nyui aɖe nɔ mía lalam. Míaƒe ʋu si míedzra lae nye ema le aƒea ŋgɔ! Lɛta kpui si woŋlɔ de eŋu la me nyawoe nye, “Mixɔ miaƒe ʋua faa abe nunana tso gbɔnye ene. Mia nɔviŋutsu.”\nDɔmenyonuwɔna bubu aɖe hã wɔ dɔ ɖe dzinye ale gbegbe. Le ƒe 1962 me la, wokpem be made Fiaɖuƒe Subɔsubɔ Suku le South Lansing, le New York. Enye ɣleti ɖeka blibo ƒe hehenana hamemetsitsiwo, nutome sue dzikpɔlawo kple nutome gã dzikpɔlawo. Esime mexɔ amekpekpea la, dɔ menɔ asinye o, eye ganyawo nɔ sesẽm nam. Do ŋgɔ la, meyi ɖadi dɔ le telefondɔwɔƒe aɖe si le Pine Bluff kpɔ eye wobia gbem. Ne woxɔm ɖe dɔa me la, nyee anye ameyibɔ gbãtɔ si awɔ dɔ na wo. Wova gblɔ nam mlɔeba be yewoaxɔm ɖe dɔa me. Nu kae mawɔ? Ga aɖeke menɔ asinye matsɔ azɔ mɔ ayi New York o. Mebu eŋu vevie nenye be maxɔ dɔa ahaɖe asi le sukua yiyi ŋu. Le nyateƒe me la, mede lɛta ŋlɔ ge na habɔbɔa be nyemate ŋu ade sukua o, esime nane dzɔ si nyemaŋlɔ be akpɔ gbeɖe o.\nNɔvinyɔnu aɖe si nɔ míaƒe hamea me, si srɔ̃ menye Ðasefo o la va ƒo ʋɔ nam ŋdi kanya aɖe eye wòtsɔ lɛtakotoku aɖe nam. Ga gbogbo aɖe nɔ eme. Eya kple viawo wofɔna fɔŋli yina ɖawɔa dɔ le ɖetigble me—wohoa gbe siwo to ɖe agblea me—ale be yewoate ŋu akpɔ ga si ade na nye mɔzɔzɔ ayi New York. Egblɔ nam be, “Yi sukua nàsrɔ̃ nu ale si nàte ŋui, eye ne ètrɔ gbɔ la, nàva fia nu mí!” Emegbe mebia telefondɔwɔƒea nenye be mate ŋu adze dɔa gɔme le kwasiɖa atɔ̃ megbe. Woɖo eŋu nam be, “Gbeɖe!” Gake mete ɖe dzinye o. Metso nya me xoxo. Edzɔ dzi nam ŋutɔ be nyemexɔ dɔ ma o!\nGloria hã agblɔ nu siwo dzi wòɖo ŋkui esime míenɔ Pine Bluff. “Melɔ̃ anyigbamamaa! Biblia nusrɔ̃vi 15 va ɖo 20 nɔ asinye. Eya ta míewɔa tso aƒe me yi aƒe dɔa ŋdi me, eye emegbe míeɖawɔa Biblia nusɔsrɔ̃wo ŋkekea ƒe akpa mamlɛa, eye ɣeaɖewoɣi míenɔa edzi ʋuu va se ɖe zã ga 11. Subɔsubɔdɔa vivi nunye ale gbegbe! Dzidzɔe wòanye nam be mayi edzi asubɔ le afi ma. Ne magblɔe tututu la, medzrom be maɖe asi le dɔdeasi sia ŋu aɖawɔ nutome sue dzikpɔkpɔdɔa o, gake nu bubu kura ye nɔ susu me na Yehowa ya.” Ɛ̃, nu bubu kurae nɔ susu me nɛ.\nDZIKPƆLAMƆZƆLA ƑE DƆA\nEsime míenɔ mɔɖeɖedɔa wɔm le Pine Bluff la, míede asi agbalẽ te be míawɔ mɔɖela vevi ƒe dɔa. Míenɔ mɔ kpɔm na ŋuɖoɖoa vevie, elabe míaƒe nutome gã dzikpɔla hã di be míayi aɖakpe ɖe hame aɖe ŋu le Texas, eye edi be míanye mɔɖela veviwo hafi ayi. Esia dzɔ dzi na mí. Eya ta míenɔ lalam, henɔ mɔ kpɔm be Habɔbɔa aŋlɔ agbalẽ aɖo ɖe mí, gake ao, míekpɔa lɛta aɖeke le míaƒe posuɖakaa me o. Mlɔeba, míexɔ lɛta aɖe gbe ɖeka—wobia tso mía si be míawɔ dzikpɔlamɔzɔla ƒe dɔa! January 1965 mee. Ɣemaɣie woɖo Nɔviŋutsu Leon Weaver, si nye Amerika Alɔdzekɔmitia ƒe ɖoɖowo gbɔ kpɔla fifia la hã nutome sue dzikpɔlae.\nMevɔ̃ be mava nye nutome sue dzikpɔla. Anɔ abe ƒe ɖeka ene do ŋgɔ la, nutome gã dzikpɔla si nye James A. Thompson, Jr., lé ŋku ɖe eŋu nenye be medze awɔ nutome sue dzikpɔkpɔdɔa hã. Etɔ asi nu ʋɛ aɖewo siwo me wòhiã be mawɔ ŋgɔyiyi le la dzi nam dɔmenyotɔe, eye wògblɔ ŋutete siwo wòle be wòanɔ ame si be wòanye nutome sue dzikpɔla nyui la nam. Esi mewɔ nutome sue dzikpɔladɔa ɣeyiɣi kpui aɖe la, meva de dzesii be aɖaŋu siwo wòɖo nam la hiã ale gbegbe. Esi woɖom nutome sue dzikpɔla la, Nɔviŋutsu Thompson ye nye nutome gã dzikpɔla si mewɔ dɔ kpli gbã. Mesrɔ̃ nu geɖe tso nɔviŋutsu gbɔgbɔmeme, si nye nuteƒewɔla sia gbɔ.\nMede asixɔxɔ kpekpeɖeŋu siwo nɔviŋutsu nuteƒewɔlawo nam la ŋu\nLe ɣeyiɣi mawo me la, menye hehe boo aɖekee wonaa nutome sue dzikpɔlawo o. Metsɔ kwasiɖa ɖeka srɔ̃ nu tso nutome sue dzikpɔla aɖe gbɔ esime wònɔ hame aɖe srãm kpɔ. Eyome meɖasrã hame aɖe kpɔ esime wònɔ ŋku lém ɖe ŋunye. Eɖo aɖaŋu aɖewo nam eye wòna mɔfiame aɖewom. Gake tso ema dzi la, susɔea kpo ɖe mía gbɔ. Meɖo ŋku edzi be megblɔ na Gloria be, “Ðe wòhiã kokoko be nutome gã dzikpɔlaa nadzo fifia?” Gake le ɣeyiɣi aɖe megbe la, meva kpɔ nu vevi aɖe dze sii. Nɔviŋutsu nyui siwo akpe ɖe mía ŋu la anɔ anyi ɣesiaɣi—ne míeɖe mɔ na wo ko. Megadea asixɔxɔ kpekpeɖeŋu si mexɔ tso nɔviŋutsu kpɔnuteƒe vovovowo gbɔ la ŋu ŋutɔ. Wo dometɔ aɖewoe nye J. R. Brown, si nye dzikpɔla mɔzɔla ɣemaɣi, kple Fred Rusk si nye Betel ƒomea me tɔ.\nVovototodedeameme ƒe nyaa nye kuxi gã ɣemaɣi. Gbe ɖeka, esi míenɔ Tennessee la, Ku Klux Klan tɔwo lɔ gbɔ le nuto aɖe si me míeɖasrã hame aɖe kpɔ le la me. Meɖo ŋku edzi hã be gbe ɖeka, mí ame siwo nɔ gbeadzi gbe ma gbe la míedzudzɔ vie heyi nuɖuɖudzraƒe aɖe. Meyi ŋutsuwo ƒe nugododeƒea, eye mede dzesii be ŋutsu aɖe si ƒe dzedzeme ɖi vɔvɔ̃, si ta yevudzidelawo ƒe dzesiwo ɖe eɖokui ŋu la, tso kplɔm ɖo. Gake nɔviŋutsu aɖe si nye yevu si dzɔ atsu hetri wu nye kple ŋutsu ma siaa la hã ge ɖe nugododeƒea. Ebiam be: “Nɔviŋutsu Herd, nu sia nu yiyim nyuiea?” Ŋutsu kemɛa do kaba evɔ mezã teƒea o. Le ƒe siwo va yi me la, mekpɔe be menye ŋutigbalẽ ƒe amadede ye he nazãbubu ɖe ame bubuwo ŋu vɛ o; ke boŋ nu vɔ̃e—Adam ƒe nu vɔ̃ si le mí katã ŋu lae. Eye mekpɔe hã be ne ame aɖe nye nɔvi ko la, nɔvie, ŋutigbalẽ ƒe amadede ka kee ɖale eŋu o, eye alɔ̃ faa aku ɖe tawò ne nɔnɔme bia nenema.\nFIFIA MEZU KESINƆTƆ LE GBƆGBƆ ME\nMíewɔ nutome sue dzikpɔkpɔdɔa ƒe 12, eye míewɔ nutome gã dzikpɔkpɔdɔa ƒe 21. Míekpɔ dzidzɔ kple teƒeɖoɖo le ƒe mawo me hekpe ɖe nuteƒekpɔkpɔ dedziƒonamewo hã ŋu. Ke hã, teƒeɖoɖo bubu aɖe hã nɔ ŋgɔ gbɔna. Le August 1997 me la, didi si nɔ mía me xoxoxo la va eme na mí. Wokpe mí be míava wɔ dɔ le Amerika Betel—esia nye ƒe 38 sɔŋ tso esime míede asi Betel subɔsubɔdɔ ƒe dɔbiagbalẽvi te zi gbãtɔ. Míedze dɔwɔwɔ le Betel gɔme le ɣleti si kplɔe ɖo me. Mebu xaa be nɔvi tsitsi siwo nɔ Betel la hiã nye kpekpeɖeŋu hena ɣeyiɣi kpui aɖe ko, gake menye nenemae nuwo va yi o.\nGloria nɔ abe dzonu xɔasi aɖe nam ɣemaɣi, eye nenema ko wògale nam egbea hã\nGbã la, wode dɔ asi nam le Subɔsubɔdɔ Dzikpɔƒea. Mesrɔ̃ nu geɖe le afi ma. Nɔvi siwo wɔa dɔ le afi ma la kpɔa nya veviwo kple nyabiase sesẽ gbogbo siwo hamemetsitsiwo ƒe hawo kple nutome sue dzikpɔla siwo le dukɔa me la biana hã gbɔ. Mekpɔ ŋudzedze ɖe ale si nɔvi siwo na hehem la gbɔ dzi ɖi nam hekpe ɖe ŋunye la ŋu. Ke hã, menya be ne wogade dɔ asi nam le afi ma ake la, ɖeko manɔ abe ame si menya dɔa o ene.\nNye kple Gloria míelɔ̃ dɔwɔwɔ le Betel. Míefɔna kaba ŋdi sia ŋdi, eya ta numame ma kpe ɖe mía ŋu le Betel. Anɔ abe ƒe ɖeka ene megbe la, meva zu Yehowa Ðasefowo ƒe Dɔdzikpɔhaa ƒe Subɔsubɔ Kɔmitia ƒe kpeɖeŋutɔwo dometɔ ɖeka. Emegbe le ƒe 1999 me la, meva zu Dɔdzikpɔhaa me tɔ. Mesrɔ̃ nu geɖe le dɔdeasi sia me, gake nu vevitɔ si mesrɔ̃e nye ale si wòdze kɔtɛ be Yesu Kristoe nye Kristo hamea ƒe ta, ke menye amegbetɔ aɖekee o.\nTso ƒe 1999 me la, mɔnukpɔkpɔ su asinye mezu Dɔdzikpɔhaa me tɔ\nNe meɖo ŋku nu siwo mete ŋu wɔ le nye agbe me dzi la, mesena le ɖokuinye me ɣeaɖewoɣi abe nyagblɔɖila Amos ene. Yehowa de dzesi alẽkplɔla ɖokuibɔbɔla ma si nye gbotsetseŋɔla la—dɔ si wòwɔna la nye dɔ tsɛ si wowɔna ɣeaɖeɣi le ƒea me—eye wobua gbotsetse ɣemaɣi be enye hiãtɔwo ƒe nuɖuɖu. Mawu ɖo Amos nyagblɔɖilae, eye Mawu yrae geɖe le dɔ sia me. (Amos 7:14, 15, etenuŋɔŋlɔ) Nenema kee Yehowa de dzesi nye, ame si nye agbledela tsɛ aɖe si nɔ Liberty, le Indiana la ƒe vi, eye wòdudu yayra gbogbowo kɔ ɖe dzinye—wowu gbɔgblɔ gɔ̃ hã! (Lod. 10:22) Mese le ɖokuinye me be nuwo mede dzinye le gɔmedzedzea me o, gake yayra gbogbo siwo mekpɔ la na mezu kesinɔtɔ le gbɔgbɔ me le mɔ si nyemesusu kpɔ o nu!


Dzi Nedzɔ Wò Be Zemela Gã La Trɔa Asi Le Mía Ŋu | Nusɔsrɔ̃\nYehowa ‘Léa Be Na Wò’\nDzi Nedzɔ Wò Be Zemela Gã La Trɔa Asi Le Mía Ŋu\nÐe Nèlɔ̃na Be Zemela Gã La Natrɔ Asi Le Ŋuwòa?\n“Yehowa Mía Mawu La, Yehowa Ðeka Koe”\nMègana Amewo Ƒe Vodadawo Naɖia Nuwò O\nNɔnɔme Nyui Aɖe Si Nyo Wu Kpe Xɔasi\nGbetakpɔxɔ—Tata Si Míesrɔ̃na | June 2016\nGBE BUBU Acholi Albanian Amerika Tokunɔgbe Amharic Angola Tokunɔgbe Arabic Argentina Tokunɔgbe Armenian Australia Tokunɔgbe Aymara Azerbaijani Azerbaijani (Cyrillic) Bashkir Bassa (Cameroon) Bengali Bicol Boulou Brazil Tokunɔgbe Britain Tokunɔgbe Bulgarian Catalan Cebuano Chichewa Chile Tokunɔgbe China Mandaringbe (Bɔbɔetɔ) China Mandaringbe (Xoxotɔ) China Tokunɔgbe Chitonga (Malawi) Chitumbuka Chiyao Chuvash Colombia Tokunɔgbe Croatian Czech Dangme Danish Dutch Ecuador Tokunɔgbe Efik Estonian Eŋlisi Eʋegbe Fijian Finland Tokunɔgbe Finnish Fon Franse Ga Georgian German Germany Tokunɔgbe Greek Guarani Gujarati Gun Hausa Hebrew Hiligaynon Hindi Hiri Motu Hungarian Ibanag Icelandic Igbo Iloko Indonesian Isoko Italian Italy Tokunɔgbe Japan Tokunɔgbe Japanese Kabiye Kannada Kikamba Kikuyu Kinyarwanda Kirghiz Kiribati Kirundi Korean Kurdish Kurmanji (Caucasus) Kurdish Kurmanji (Cyrillic) Latvian Lhukonzo Lithuanian Luganda Luo Macedonian Macua Malagasy Malay Malayalam Marathi Maya Mexico Tokunɔgbe Mixe Mongolian Moore Myanmar Ndebele (Zimbabwe) Nepali Nigerian Pidgin Norwegian Nyungwe Nzema Okpe Oromo Ossetian Pangasinan Papiamento (Curaçao) Paraguay Tokunɔgbe Persian Peru Tokunɔgbe Pidzin (Kamerun) Poland Tokunɔgbe Polish Portuguese Punjabi Quechua (Bolivia) Romanian Runyankore Russia Tokunɔgbe Russian Samoan Sango Sena Serbian Serbian (Roman) Shona Sidama Sinhala Slovak Slovenian Solomon Islands Pidgin Spain Tokunɔgbe Spanish Sranantongo Swahili Swedish Tagalog Tajiki Tamil Tatar Telugu Tetun Dili Thai Tigrinya Tiv Tok Pisin Tshwa Turkish Turkmen Tuvaluan Twi Tzotzil Ukrainian Urdu Urhobo Uzbek Venezuela Tokunɔgbe Vietnamese Waray-Waray Welsh Wolaita Yoruba Zande Zapotec (Isthmus) Zimbabwe Tokunɔgbe\n“Yehowa, . . . wòe nye mía Mèla; wò asinudɔwɔwɔ mí katã míenye.”—YES. 64:8.\nHADZIDZI: 89, 26\nAleke Yehowa tiaa ame siwo ŋu wòdi be yeatrɔ asi le?\nNu ka tae Yehowa trɔa asi le eƒe amewo ŋu?\nAleke Mawu trɔa asi le ame siwo wɔa eƒe lɔlɔ̃nu ŋu?\n1. Nu ka tae Yehowae nye Zemela gãtɔ?\nLE November 2010 me la, wodzra Chinatɔwo ƒe ze xoxo zɔzrɔ̃e aɖe si nya kpɔ ŋutɔ la dɔlar miliɔn 70 sɔŋ le London, England. Edze ƒãa be zemela ate ŋu atrɔ asi le tsu gbɔlo ŋu wòazu nu xɔasi dzeani aɖe. Ke hã amegbetɔ zemela aɖeke mate ŋu asɔ kple Yehowa gbeɖe o. Le nuwɔwɔwo ƒe ŋkeke adelia ƒe nuwuwu lɔƒo la, Biblia gblɔ be Mawu “tsɔ anyi mè ame” deblibo si ate ŋu aɖe Ewɔlaa ƒe nɔnɔmewo afia. (1 Mose 2:7) Eya ta esɔ be woyɔ ame deblibo, Adam, si wotsɔ anyi mè la be “Mawu ƒe vi.”—Luka 3:38.\n2, 3. Mɔ ka nue míate ŋu asrɔ̃ Israel-vi siwo trɔ dzi me la le?\n2 Esi Adam dze aglã ɖe Ewɔlaa ŋu la, meganye Mawu ƒe vi o. Gake Adam ƒe dzidzimevi gbogbo aɖewo, siwo Biblia yɔ be “ɖaseɖilawo ƒe alilikpo gã” aɖe, ya tiae be Mawu nanye yewoƒe Dziɖula. (Heb. 12:1) Wobɔbɔ wo ɖokui ɖe Wɔla la te, eye esia ɖee fia be wodi be eya nanye yewo Fofo kple yewo Mèla, ke menye Satana o. (Yoh. 8:44) Woƒe nuteƒewɔwɔ na Mawu na míeɖo ŋku nya si Yesaya gblɔ tso Israel-vi siwo trɔ dzi me ŋu dzi, be: “Yehowa, wòe nye mía Fofo. Míawo la, tsu míenye, eye wòe nye mía Mèla; wò asinudɔwɔwɔ mí katã míenye.”—Yes. 64:8.\n3 Egbea, ame siwo katã subɔa Yehowa le gbɔgbɔ kple nyateƒe me la dzea agbagba be yewoabɔbɔ yewo ɖokuiwo ahawɔ nuteƒe nenema ke. Wobui be mɔnukpɔkpɔ gãe wònye na yewo be yewoayɔ Yehowa be yewo Fofo ahabɔbɔ abe tsu alo anyi ene be wòatrɔ asi le yewo ŋu. Ðe nèkpɔa ɖokuiwò abe tsu bɔbɔe ene le Mawu ƒe asi me helɔ̃na faa be wòatrɔ asi le ye ŋu yeazu ze nyui aɖea? Ðe nèbua mía nɔvi ɖe sia ɖe be eya hã nye ame si ŋu Mawu kpɔtɔ le asi trɔm lea? Be nàte ŋu awɔ esia la, na míadzro mɔ etɔ̃ siwo nu Zemela Gã Yehowa le asi trɔm le mía ŋu le la me. Gbã, ale si wòtiaa ame siwo ŋu wòdi be yeatrɔ asi le, evelia, nu si tae wòtrɔa asi wo le ŋu, kple etɔ̃lia, ale si wòwɔnɛ.\nYEHOWA TIAA AME SIWO ŊU WÒDI BE YEATRƆ ASI LE\n4. Nu ka dzie Yehowa nɔa te ɖo hea amewo ɖe eɖokui ŋu? Gblɔ eƒe kpɔɖeŋu.\n4 Menye amegbetɔwo ƒe gotagome dzedzeme ŋue Yehowa léa ŋku ɖo o. Ke boŋ ekpɔa keke míaƒe dzi me ke. (Xlẽ 1 Samuel 16:7b.) Esia dze ƒãa esime Mawu ɖo Kristo hamea anyi. Ehe ame geɖe siwo adze le amegbetɔwo ƒe nukpɔkpɔ nu be ŋudɔwɔnu aɖeke mele wo ŋu o la ɖe eya kple Via ŋu. (Yoh. 6:44) Ame siawo dometɔ ɖekae nye Farisitɔ aɖe si ŋkɔe nye Saul, si nye “busunyagblɔla kple yometila kpakple ame mabuame.” (1 Tim. 1:13) Gake Yehowa, ame si “dzroa dziwo me kpɔna” la, mekpɔ Saul abe tsu si ŋu ŋudɔwɔnu aɖeke mele o ene o. (Lod. 17:3) Ke boŋ Mawu kpɔe be yeate ŋu atrɔ asi le eŋu wòazu ze vavã aɖe, “dɔwɔnu tiatia” si aɖi ɖase na “dukɔwo kple fiawo kpakple Israel-viwo.” (Dɔw. 9:15) Ame bubu siwo Mawu kpɔ be woate ŋu ava zu ze “si ŋu bubu le” la nye ahamulawo, ahasiwɔlawo kple fiafitɔwo tsã. (Rom. 9:21; 1 Kor. 6:9-11) Ke wova srɔ̃ Mawu ƒe Nya la, woxɔ Yehowa dzi se, eye wolɔ̃ faa be wòamla yewo.\n5, 6. Ne míeka ɖe edzi be Yehowae dzroa dziwo me la, (a) aleke míawɔ nu ɖe amewo ŋu le míaƒe anyigbamamaa me? (b) aleke míawɔ nu ɖe mía nɔviwo ŋui?\n5 Míexɔe se be Yehowa dzroa dziwo me eye wòhea ame siwo wòdi la ɖe eɖokui ŋu. Ŋusẽ kae esia akpɔ ɖe mía dzi? Awɔe be míanɔ ʋɔnu drɔ̃m amewo le míaƒe anyigbamama kple hamea me o. Bu Michael ƒe kpɔɖeŋua ŋu kpɔ. Egblɔ be: “Ne Yehowa Ðasefowo ƒo ʋɔ nam la, nyemekea nu dea eme na wo alo bua wo abe ame ene o. Woƒe nu kua dzi nam ko! Emegbe medo go ƒome aɖe si melɔ̃ vevie ɖe woƒe nɔnɔme nyuiwo ta. Gbe ɖeka melulu ale gbegbe esi mesee be Yehowa Ðasefowoe wonye! Woƒe nɔnɔme nyuiwo na metrɔ ale si mebua [Ðasefowoe]. Mekpɔe be ale si mewɔa nu ɖe wo ŋu tsã la nɔ te ɖe alakpanya siwo mese tso wo ŋu dzi.” Esia na Michael va lɔ̃ be yeasrɔ̃ Biblia be yeanya nyateƒea tso mía ŋu. Emegbe exɔ nyateƒea eye wòdze ɣeyiɣiawo katã ƒe subɔsubɔdɔa gɔme.\n6 Ne míelɔ̃ be Zemela Gã Yehowa natrɔ asi le mía ŋu la, esia akpɔ ŋusẽ ɖe ale si míewɔa nu ɖe haxɔsetɔwo ŋu hã dzi. Ðe nèbua mía nɔviwo abe ale si Mawu bua woe ene, be wonye ame siwo ŋu wòkpɔtɔ le asi trɔm le, ke menye abe ame deblibowo ene oa? Eyae nya ame siwo tututu wonye le ememe kple ale si wòatrɔ asi le wo ŋui. Eya ta amewo ƒe nɔnɔme nyuiwo ŋue Yehowa léa ŋku ɖo, ke menye ɖe woƒe vodadawo ŋu o. (Ps. 130:3) Míate ŋu asrɔ̃ eyama ahabu susu nyui ɖe esubɔlawo ŋu. Míate ŋu awɔ dɔ aduadu kple mía Mèla ne míekpea asi ɖe mía nɔviwo ŋu be woayi ŋgɔ. (1 Tes. 5:14, 15) Ele be hamemetsitsi siwo nye “nunana siwo nye amewo” naɖo kpɔɖeŋu nyui le esia me.—Ef. 4:8, 11-13.\nNU SI TA YEHOWA TRƆA ASI LE MÍA ŊU\n7. Nu ka tae nèkpɔa ŋudzedze ɖe Yehowa ƒe amehehe ŋu?\n7 Ðewohĩ èsee ame aɖe gblɔ kpɔ be: ‘Esi medzi vi ko hafi meva kpɔ ŋudzedze ɖe hehe si dzinyelawo nam ŋu.’ Ne míetsi hekpɔ nuteƒe le agbe me la, míeva dea asixɔxɔ hehexɔxɔ ŋu elabe míekpɔnɛ be esi Yehowa lɔ̃ mí tae wònaa hehe mí ɖo. (Xlẽ Hebritɔwo 12:5, 6, 11.) Nyateƒee, lɔlɔ̃e ʋãa Yehowa wònɔa mía ŋu zrɔ̃m le dzigbɔɖi me. Edi be míadze nunya, akpɔ dzidzɔ ahalɔ̃ ye. (Lod. 23:15) Medi gbeɖe be míakpe fu o, eye medi hã be míaku abe “vi siwo dzi Mawu ƒe dziku” le ene o.—Ef. 2:2, 3.\n8, 9. Aleke Yehowa le nu fiam mí egbea, eye aleke eƒe nufiafiaa ayi edzi le etsɔme?\n8 Tsã la, míenye “vi siwo dzi Mawu ƒe dziku nɔ” le esi míewɔa nu siwo medzea Mawu ŋu o ta. Gake Yehowa fia nu mí hetrɔ asi le mí ame siwo nye ame wɔadãwo tsã la ŋu míeva zu ame fafawo abe alẽviwo ene. (Yes. 11:6-8; Kol. 3:9, 10) Eya ta míeva le gbɔgbɔmeparadiso aɖe si le nyonyom ɖe edzi me. Esia nye nɔnɔme tɔxɛ aɖe si me Yehowa le mía mlam le egbea. Míesena le mía ɖokui me be míele dedie, togbɔ be míele xexe vɔ̃ɖi aɖe me hã. Azɔ hã, mía dometɔ siwo tso ƒome siwo me lɔlɔ̃ aɖeke mele o me la va kpɔ ƒome gã si me lɔlɔ̃ vavã le. (Yoh. 13:35) Eye míeva srɔ̃ ale si míalɔ̃ amewo. Ƒo wo katã ta la, míedze si Yehowa heva kpɔe be enye Fofo lɔ̃ame.—Yak. 4:8.\n9 Le xexe yeyea me la, míase vivi na míaƒe gbɔgbɔmeparadisoa ƒe yayrawo bliboe. Eye anyigba bliboa hã azu paradiso le Mawu Fiaɖuƒea ƒe dziɖuɖu te. Ɣemaɣi la, Yehowa ayi edzi anɔ asi trɔm le anyigbadzinɔlawo katã ŋu, eye nu siwo wòafia mí la mele gbɔgblɔ me o. (Yes. 11:9) Gakpe ɖe eŋu la, Mawu ana míaƒe susu kple ŋutilã nade blibo ale be míate ŋu ase eƒe nufiafiawo gɔme nyuie ahawɔ eƒe lɔlɔ̃nu pɛpɛpɛ. Eya ta mina míayi edzi abɔbɔ mía ɖokui na Yehowa, eye míaɖee afia be míedea asixɔxɔ ale si wòle asi trɔm le mía ŋui lɔlɔ̃tɔe ŋu.—Lod. 3:11, 12.\nALE SI YEHOWA TRƆA ASI LE MÍA ŊU\n10. Aleke Yesu ɖe Zemela Gã la ƒe dzigbɔɖi kple aɖaŋu fiae?\n10 Abe zemela bibi ene la, Yehowa nya “tsu” si ƒomevi le esi me la nyuie eye wònya ale si tututu wòatrɔ asi le eŋui. (Xlẽ Psalmo 103:10-14.) Le nyateƒe me la, enya mía dometɔ ɖe sia ɖe ƒe gbɔdzɔgbɔdzɔwo, ŋutetewo kple afi si míeyi ŋgɔ se ɖo, eye esia nɔa susu me nɛ ne ele nu wɔm kpli mí. Yesu srɔ̃ eƒe nɔnɔme sia le ale si wòwɔ nu ɖe eƒe apostolowo ƒe vodadawo ŋui me. Ɣeaɖewoɣi apostoloawo ʋlia nya le wo dometɔ si nye gãtɔ ŋu. Ne ɖe nèle eteƒe la, aleke nàbu apostoloawoe? Ðewohĩ awɔ na wò be womele abe tsu bɔbɔewo ene o. Gake Yesu ya mebui nenema o. Enyae be ne yexlɔ̃ nu apostolo wɔnuteƒe mawo le tufafa kple dzigbɔɖi me, eye yeɖo ɖokuibɔbɔ ƒe kpɔɖeŋu ɖi na wo la, woatrɔ. (Marko 9:33-37; 10:37, 41-45; Luka 22:24-27) Ɛ̃, esi Mawu fɔ Yesu ɖe tsitre eye wòkɔ gbɔgbɔ kɔkɔea ɖe apostoloawo dzi la, wotsɔ woƒe susu katã ɖo dɔ si wode asi na wo dzi, ke menye ɖe ɖoƒe gã didi ŋu o.—Dɔw. 5:42.\n11. Nu ka tae míate ŋu agblɔ be David le abe tsu bɔbɔe ene, eye aleke míate ŋu asrɔ̃ eƒe kpɔɖeŋu?\n11 Yehowa toa eƒe Nya, gbɔgbɔ kɔkɔea kple Kristo hamea dzi trɔa asi le esubɔla siwo li egbea ŋu. Mawu ƒe Nya la ate ŋu ana míaƒe nɔnɔme nanyo ɖe edzi ne míeléa fɔ ɖe exexlẽ ŋu, míedea ŋugble le eŋu hebiaa Yehowa be wòakpe ɖe mía ŋu míawɔ edzi. Fia David gblɔ be: “Meɖoa ŋku dziwò le nye aba dzi; le zã ƒe ŋudzɔɣiwo la, medea ŋugble le ŋuwò.” (Ps. 63:6) Egblɔ kpee be: “Makafu Yehowa, ame si ɖo aɖaŋu nam. Le zã me hã, nye dzimesusuwo ɖɔam ɖo.” (Ps. 16:7) Nyateƒee, David de ŋugble le Mawu ƒe nuxlɔ̃amewo ŋu eye wòna wòkpɔ ŋusẽ ɖe eƒe dzi kple susu dzi, ne nuxlɔ̃amea nu sẽ gɔ̃ hã. (2 Sam. 12:1-13) Ðokuibɔbɔ ƒe kpɔɖeŋu nyui kae nye esi David ɖo ɖi na mí! Bia ɖokuiwò be: ‘Ðe nye hã medea ŋugble le Mawu ƒe Nya la ŋu heɖea mɔ wòkpɔa ŋusẽ ɖe nye dzi dzia? Ðe magate ŋu awɔe geɖe wua?’—Ps. 1:2, 3.\n12, 13. Aleke Yehowa toa gbɔgbɔ kɔkɔea kple Kristo hamea dzi trɔa asi le mía ŋu?\n12 Gbɔgbɔ kɔkɔea kpena ɖe mía ŋu le mɔ geɖe nu. Le kpɔɖeŋu me, ate ŋu akpe ɖe mía ŋu be míasrɔ̃ Kristo ƒe nɔnɔme. Esia bia be míatu Mawu ƒe gbɔgbɔa ƒe kutsetsea ɖo. (Gal. 5:22, 23) Kutsetsea ƒe akpa aɖee nye lɔlɔ̃. Eya ta míelɔ̃ Mawu eye míedi be míaɖo toe ne wòamla mí, elabe míenya be eƒe sewo menye agba o. Gbɔgbɔ kɔkɔea agate ŋu ado ŋusẽ mí be xexe sia kple eƒe gbɔgbɔ makɔmakɔ la nagakpɔ ŋusẽ ɖe mía dzi o. (Ef. 2:2) Esime apostolo Paulo nye ɖekakpui la, Yuda subɔsubɔhakplɔlawo ƒe dadagbɔgbɔ kpɔ ŋusẽ ɖe edzi. Gake gbɔgbɔ kɔkɔea kpe ɖe eŋu wòtrɔ agbenɔnɔ. Egblɔ emegbe be: “Metea ŋu wɔa nuwo katã to ame si doa ŋusẽm la dzi.” (Flp. 4:13) Eya ta abe Paulo ene la, mina míanɔ gbɔgbɔ kɔkɔea biam, elabena Yehowa ɖoa to ame fafawo ƒe gbedodoɖawo.—Ps. 10:17.\nYehowa toa hamemetsitsi Kristotɔwo dzi trɔa asi le mía ŋu, gake ele be míawɔ míaƒe akpa dzi (Kpɔ memama 12, 13)\n13 Yehowa toa Kristo hamea kple hamemetsitsiwo hã dzi trɔa asi le mía dometɔ ɖe sia ɖe ŋu. Ne hamemetsitsiwo de dzesi gbɔdzɔgbɔdzɔ aɖe le mía ŋu la, wodzea agbagba kpena ɖe mía ŋu. Gake menye woawo ŋutɔ ƒe nunya dzie wonɔa te ɖo wɔnɛ o. (Gal. 6:1) Ke boŋ woɖoa ŋu ɖe Mawu ƒe nunya kple gɔmesese ŋu. Wokua nu me le Mawu ƒe Nya la kple míaƒe agbalẽwo me dia mɔfiame siwo tututu aɖe vi na mí. Ne hamemetsitsiwo te ɖe ŋuwò be yewoaɖo aɖaŋu na wò le lɔlɔ̃ kple tufafa me, abe le wò awudodo ƒe atsyãwo ene ŋu la, ɖe nàlɔ̃ axɔe ahade dzesii be esia ɖee fia be Mawu lɔ̃ wòa? Ne èwɔe alea la, afia be ènye tsu bɔbɔe le Yehowa si me, eye nèlɔ̃ be wòatrɔ asi le ŋuwò wòaɖe vi na wò.\n14. Togbɔ be Zemela Gã la kpɔ ŋusẽ ɖe mía dzi hã la, aleke wòdea bubu míaƒe tiatiawɔblɔɖe ŋu?\n14 Ne míenya ale si Mawu trɔa asi le mí amegbetɔwo ŋu la, ana be mía kple mía nɔviwo dome nanyo, eye susu nyui nanɔ mía si ɖe ame siwo le míaƒe anyigbamama me kple míaƒe Biblia nusrɔ̃viwo ŋu. Le Biblia ŋlɔɣi la, menye ɖeko zemela kaa tsu alo anyi ko dzea zememe gɔme kplii o. Ke boŋ enyaa anyia heɖea kpe kple ɖinuwo le eme. Nenema kee Mawu hã dzraa ame siwo lɔ̃ faa la ƒe dzi ɖo be wòate ŋu atrɔ asi le wo ŋu. Mezia wo dzi be woatrɔ woƒe agbenɔnɔ o, ke boŋ efiaa eƒe nudidi dzɔdzɔe wo, ale be woawo ŋutɔ natiae be yewoaɖe asi le yewoƒe nɔnɔme gbegblẽwo ŋu.\n15, 16. Nu kae Biblia nusrɔ̃viwo awɔ atsɔ aɖee afia be yewodi be Yehowa natrɔ asi le yewo ŋu? Gblɔ eƒe kpɔɖeŋu.\n15 Bu nɔvinyɔnu Tessie, si le Australia, ŋu kpɔ. Nɔvinyɔnu si srɔ̃ nu kplii gblɔ be: “Mesesẽ na Tessie kura be wòase Biblia me nyateƒea gɔme o. Ke hã mewɔ ŋgɔyiyi boo aɖeke o, eye medea Kristotɔwo ƒe kpekpeawo hã o! Eya ta esi medo gbe ɖa tso nyaa ŋu vɔ la, meɖoe be madzudzɔ nua sɔsrɔ̃ kplii. Gake nukunu aɖe dzɔ. Esi meyi be masrɔ̃ Biblia kple Tessie zi mamlɛtɔ la, egblɔ eƒe dzimenyawo nam. Egblɔ be yekpɔe be yenye alakpanuwɔla, elabe tsatsadada (alo, akɔdada) vivia ye nu. Gake fifia yeɖoe be yeadzudzɔ.”\n16 Ema megbe kpuie la, Tessie dze Kristotɔwo ƒe kpekpeawo dede gɔme eye wòɖea Kristotɔwo ƒe nɔnɔme nyuiwo fiana togbɔ be exɔlɔ̃wo konɛ hã. Nɔvinyɔnua gblɔ kpee be: “Tessie xɔ nyɔnyrɔ le ɣeyiɣi aɖe megbe eye wòva zu gbesiagbe mɔɖela togbɔ be enɔ via suewo dzi kpɔm hã.” Eme kɔ ƒãa be ne Biblia nusrɔ̃viwo trɔ woƒe agbenɔnɔ be woƒe nu nadze Mawu ŋu la, eya hã tena ɖe wo ŋu hetrɔa asi le wo ŋu wozua ze zɔzrɔ̃e xɔasiwo.\n17. (a) Nu ka tae wòdzɔa dzi na wò be Yehowae nye Zemela Gã la? (b) Biabia kawo mee míadzro le nyati si kplɔ esia ɖo me?\n17 Va se ɖe egbea la, zemela geɖewo zãa woƒe asiwo tsɔ trɔa asi le tsu ŋu dzigbɔɖitɔe wòzua ze zɔzrɔ̃e nyakpɔwo. Nenema kee Zemela Gã la gbɔa dzi ɖi xlɔ̃a nu mí hemlaa mí eye wòléa ŋku ɖe ale si míewɔa nui ŋu. (Xlẽ Psalmo 32:8.) Ðe nèkpɔe be Yehowa tsɔ ɖe le eme na wòa? Ðe nède dzesii be ele asi trɔm le ŋuwò beléletɔea? Ne nenemae la, ke biabia lae nye: Nu bubu kawoe akpe ɖe ŋuwò be nànɔ abe tsu bɔbɔe ene le Yehowa si me? Nɔnɔme kawoe wòle be nàtsri ale be nàganɔ abe tsu sesẽ kpatsii ene o? Eye aleke dzilawo ate ŋu awɔ nu aduadu kple Yehowa le wo viwo mamla me? Nyati si kplɔ esia ɖo aɖo biabia siawo ŋu.\nGBETAKPƆXƆ—TATA SI MÍESRƆ̃NA June 2016


Hebritɔwo 11 | Biblia Le Internet Dzi | Xexe Yeye Gɔmeɖeɖe\nNu si xɔse fia (1, 2)\nXɔse ƒe kpɔɖeŋuwo (3-40)\nXɔse manɔmee la, womate ŋu adze Mawu ŋu o (6)\n11 Xɔse nye dziɖoɖo ɖe nu si wole mɔ kpɔm na la ŋu kakaɖedzitɔe+ kple kpeɖodzi si dze ƒãa be nu siwo kpɔm womele o la li ŋutɔŋutɔ. 2 Elabena esia dzie blematɔwo to kpɔ ɖaseɖiɖi na wo ɖokuiwo. 3 Le xɔse me míekpɔe dze sii be woɖo nuɖoanyiwo* anyi le Mawu ƒe nya la nu, ale be nu si wokpɔna la dzɔ tso nu siwo medzena wokpɔna o la me. 4 Le xɔse me Abel tsɔ vɔsa si nyo wu Kain+ tɔ la na Mawu, eye to xɔse sia dzi wòkpɔ ɖaseɖiɖi be enye ame dzɔdzɔe, elabena Mawu xɔ eƒe nunanawo,+ eye togbɔ be eku hã la, egale nu ƒom+ to eƒe xɔse me. 5 Le xɔse me wokɔ Enok+ dzoe, be wòagakpɔ ku o, eye womegakpɔe le afi aɖeke o, elabena Mawu kɔe dzoe;+ elabena hafi woakɔe adzoe la, ekpɔ ɖaseɖiɖi be eƒe nu dze Mawu ŋu nyuie. 6 Gawu la, ne xɔse mele ame si o la, mate ŋu adze Mawu ŋu nyuie o, elabena ele be ame sia ame si tena vaa Mawu gbɔ la naxɔe ase be eli, eye wònyea teƒeɖola na ame siwo dinɛ vevie la.+ 7 Le xɔse me Noa,+ esime Mawu na toklãe tso nu siwo womekpɔ haɖe o ŋu la,+ eɖe mawuvɔvɔ̃ fia, eye wòkpa aɖakaʋu+ hena eƒemetɔwo ɖeɖe; eye to xɔse sia me la, ebu fɔ xexea,+ eye wòzu dzɔdzɔenyenye, si tso xɔse me la, ƒe domenyila. 8 Le xɔse me Abraham,+ esime woyɔe la, eɖo to hedo go yi teƒe si woɖo be wòaxɔ wòanye eƒe domenyinu la; eye wòdzo, togbɔ be menya afi si yim wòle o hã.+ 9 Le xɔse me eyi ɖanɔ ŋugbedodonyigba la dzi le dzronyigba dzi abe amedzro ene,+ eye eya kple Isak kpakple Yakob, ame siwo hã nye ŋugbedodo ma tututu ƒe domenyilawo+ la, nɔ agbadɔwo+ me. 10 Elabena enɔ du si gɔmeɖoanyi ŋutɔŋutɔwo li na la lalam, du si ƒe aɖaŋuwɔla kple tsolae nye Mawu.+ 11 Le xɔse me wona ŋusẽ Sara hã wòfɔ fu dzi vi,* esime wòtsi to vidzidzi me kura gɔ̃ hã,+ elabena ebu Ame si do ŋugbea la nuteƒewɔlae. 12 Esia tae tso ame ɖeka, si ƒe vidzidziŋutete ku*+ la, mee wodzi vi+ siwo sɔ gbɔ abe dziƒoɣletiviwo ene, abe ƒutake siwo mele xexlẽ me o la ene.+ 13 Le xɔse me ame siawo katã ku, togbɔ be woƒe asi mesu ŋugbedodoawo dzi o hã;+ ke wokpɔ wo le adzɔge ɖaa,+ eye wodo ɖoaƒe na wo, eye woʋu eme be yewonye amedzrowo kple ame siwo le anyigba la dzi hena ɣeyiɣi kpui aɖe. 14 Elabena ame siwo gblɔe nenema la ɖee fia be yewole teƒe si azu yewo ŋutɔwo tɔ la dim vevie. 15 Ke ne ɖe wona woƒe susu kpɔtɔ nɔ teƒe si woʋu tso dzi la,+ anye ne mɔnukpɔkpɔ su wo si wogbugbɔ yi. 16 Ke azɔ la, nɔƒe si nyo wu la le wo dzrom, si nye dziƒo tɔ. Eya ta mekpe ŋu na Mawu be woayɔ ye be yewoƒe Mawu o,+ elabena edzra du ɖo ɖi na wo.+ 17 Le xɔse me Abraham, esime wodoe kpɔ la,+ etsɔ Isak na, eya, ame si xɔ ŋugbedodoawo kple dzidzɔ la, tsɔ eƒe tenuvi+ la sa vɔe kloe, 18 togbɔ be wogblɔ nɛ be, “Ame si woayɔ be ‘wò dzidzimevi’ la adzɔ tso Isak me” hã.+ 19 Ke ebui be Mawu ate ŋu afɔe ɖe tsitre tso ame kukuwo dome, eye exɔe tso ku me hã le kpɔɖeŋumɔ nu.+ 20 Le xɔse me kee Isak yra Yakob+ kple Esau+ le nu siwo ava va la ŋu. 21 Le xɔse me Yakob, esime wòsusɔ vie wòaku la,+ eyra Yosef viŋutsuawo dometɔ ɖe sia ɖe,+ eye wòziɔ ɖe eƒe atizɔti ŋu de ta agu.+ 22 Le xɔse me Yosef, esime eƒe kuɣi gogo la, eƒo nu tso Israel-viwo ƒe ʋuʋu la ŋu, eye wòde se le eƒe ƒuwo ŋu.*+ 23 Le xɔse me, esime wodzi Mose la, edzilawo ɣlae ɣleti etɔ̃ sɔŋ,+ elabena wokpɔe be ɖevi la dze ɖeka,+ eye womevɔ̃ fia ƒe sedede la o.+ 24 Le xɔse me Mose, esime wòtsi la,+ egbe be woagayɔ ye be Farao vinyɔnu la ƒe vi o,+ 25 eye wòtiae be yeakpe fu kple Mawu ƒe dukɔ la, wu be yease nu vɔ̃ ƒe vivi si nɔa anyi ɣeyiɣi kpui aɖe ko, 26 elabena ebu ŋukpe si wodoe abe Kristo* la ene be exɔ asi sãsãsã wu Egipte ƒe kesinɔnuwo, elabena eƒe ŋku nɔ teƒeɖoɖofetu la dzi tututu. 27 Le xɔse me edzo le Egipte,+ ke mevɔ̃ fia ƒe dziku la o,+ elabena eyi edzi nɔ te sesĩe, abe ɖe wòle Ame si womekpɔna o la kpɔm ene.+ 28 Le xɔse me eɖu Ŋutitotoŋkekenyui la hewɔ ɖe ʋuhehlẽ ƒe ɖoɖo la dzi, ale be nutsrɔ̃la la nagaka asi woƒe ŋgɔgbeviwo+ ŋu o. 29 Le xɔse me woto Ƒudzĩ la me abe anyigba ƒuƒui dzi ene,+ ke esi Egiptetɔwo tee kpɔ la, ƒu la mi wo.+ 30 Le xɔse me Yeriko gliawo mu esi wozɔ ƒo xlãe ŋkeke adre megbe.+ 31 Le xɔse me Rahab, gbolo la, metsrɔ̃ kpe ɖe tosẽlawo ŋuti o, elabena exɔ ŋkutsalawo le ŋutifafa me.+ 32 Eye nya kae magagblɔ? Elabena ɣeyiɣi mele asinye be maƒo nu tso Gideon,+ Barak,+ Samson,+ Yefta,+ David+ kpakple Samuel+ kple nyagblɔɖila bubuawo ŋu o. 33 Le xɔse me woɖu fiaɖuƒewo dzi,+ wowɔ nu dzɔdzɔe, xɔ ŋugbedodowo,+ mia nu na dzatawo,+ 34 tsi dzo ƒe ŋusẽ nu,+ si le yi nu,+ wona ŋusẽ ɖo wo ŋu le gbɔdzɔgbɔdzɔ me,+ wowɔ kalẽ le aʋawɔwɔ me,+ wosi aʋakɔ siwo tso ɖe wo ŋu la keŋkeŋ.+ 35 Wofɔ nyɔnu siwo ƒe amewo ku la ɖe tsitre na wo,+ ke wowɔ fu ame bubuwo vevie, elabena womelɔ̃ be yewoana ta ale be yewoakpɔ ablɔɖe le mɔ aɖe nu o, be yewoakpɔ tsitretsitsi si nyo wu la. 36 Ɛ̃, ame bubuwo to fewuɖuɖuwo kple ƒoƒowo ƒe tetekpɔwo me, gawu la, wokpe bablawo+ kple gaxɔmenɔnɔwo+ ƒe fu. 37 Woƒu kpe wo,+ wote wo kpɔ, wodze wo ɖe eve kple laxalaxa, wowu wo kple yi,+ wonɔ tsatsam le alẽgbalẽwo me, le gbɔ̃gbalẽwo me,+ esime wole hiã me, le xaxa me,+ le fuwɔwɔ+ wo me; 38 eye xexea medze wo o. Wotsa tsaglãla le gbedzi kple towo dzi kpakple anyigba dzi agadowo+ kple ʋewo me. 39 Togbɔ be ame siawo katã kpɔ ɖaseɖiɖi nyui na wo ɖokuiwo le woƒe xɔse ta hã la, womekpɔ ŋugbedodo la me vava o, 40 elabena Mawu kpɔ nane si nyo wu la da ɖi na mí,+ ne woagawɔ wo bliboe míawo manɔmee o.\n^ Egɔmeɖeɖe tẽe, “wòfɔ dzidzimevi ƒe fu.”\n^ Egɔmeɖeɖe tẽe, “si le abe ame si ku ene.”\n^ Alo, “eƒe ɖiɖi ŋu.”


2 Fiawo 6 | Biblia Le Internet Dzi | Xexe Yeye Gɔmeɖeɖe\n2 Fiawo 6:1-33\nElisa na fía ho ɖe tsi dzi (1-7)\nElisa kple Siriatɔwo (8-23)\nWoʋu Elisa ƒe subɔvi ƒe ŋkuwo (16, 17)\nWogbã ŋku na Siriatɔwo (18, 19)\nDɔ to le Samaria si ŋu woɖe to ɖo (24-33)\n6 Eye nyagblɔɖilawo ƒe viwo+ gblɔ na Elisa be: “Kpɔ ɖa! Teƒe si míele le gbɔwò la xaxa na mí akpa. 2 Míeɖe kuku, na míayi Yordan nu. Na mía dometɔ ɖe sia ɖe natso ati ɖeka le afi ma, ne míatu nɔƒe si míanɔ la ɖe afi ma.” Eɖo eŋu be: “Miyi.” 3 Eye wo dometɔ ɖeka gblɔ be: “Meɖe kuku, àyi kple wò subɔviwoa?” Eye wòɖo eŋu be: “Mayi.” 4 Ale wòyi kpli wo, eye wova ɖo Yordan nu hede asi atiawo lalã me. 5 Esime wo dometɔ ɖeka nɔ atia lãm la, fía la tu ge dze tsia me. Eye wòdo ɣli be: “Ao, nye aƒetɔ, ɖe meɣee lo!” 6 Eye Mawu vavã ƒe ame la biae be: “Afi kae wòge dze?” Eye wòfia teƒeae. Ale wòlã ati kpui aɖe tsɔ ƒu gbe ɖe afi ma, eye fía la ho ɖe dzi. 7 Eye wògblɔ be: “Lée.” Eye wòdo asi ɖa lée. 8 Ke Siria-fia ho aʋa ɖe Israel ŋu.+ Eya ta ede adaŋu kple eŋumewo gblɔ be: “Afii kple afi mɛ míaƒu asaɖa anyi ɖo.” 9 Eye Mawu vavã ƒe ame+ la dɔ ame ɖo ɖe Israel-fia be: “Kpɔ nyuie be màgato teƒe sia o, elabena afi mae Siriatɔwo ho gbɔna.” 10 Eya ta Israel-fia la dɔ ame ɖo ɖe teƒe si ŋuti Mawu vavã la ƒe ame la xlɔ̃ nui le. Exlɔ̃ nui enuenu,* ale be meyi teƒe ma o.+ 11 Esia do dziku na Siria-fia vevie; eya ta eyɔ eŋumewo gblɔ na wo be: “Miate ŋu agblɔ mía dometɔ si le Israel-fia dzi dem la nam oa?” 12 Eye eƒe dɔlawo dometɔ ɖeka gblɔ be: “Nye aƒetɔ fia, menye mía dometɔ aɖekee o, ke boŋ Elisa, si nye nyagblɔɖila le Israel lae gblɔa nya siwo nègblɔna le wò xɔgã me la na Israel-fia.”+ 13 Eye wògblɔ be: “Miyi ɖakpɔ afi si wòle, ne madɔ ame woayi aɖalée.” Emegbe wova gblɔ nɛ be: “Ele Dotan.”+ 14 Enumake edɔ sɔwo kple aʋatasiaɖamwo kpakple aʋakɔ gã nyadri aɖe ɖo ɖe afi ma; eye wova ɖe to ɖe dua le zã me. 15 Esi Mawu vavã la ƒe ame la ƒe subɔvi fɔ ŋdi kanya, eye wòdo go la, ekpɔ be aʋakɔ aɖe kple sɔwo kpakple aʋatasiaɖamwo ɖe to ɖe dua. Enumake eƒe subɔvi la gblɔ nɛ be: “Aléle, nye aƒetɔ! Nu ka wɔ ge míala?” 16 Ke egblɔ be: “Mègavɔ̃ o,+ elabena ame siwo le mía dzi la sɔ gbɔ wu ame siwo le wo dzi.”+ 17 Eye Elisa do gbe ɖa gblɔ be: “Oo Yehowa, meɖe kuku, ʋu eƒe ŋkuwo ne wòakpɔ nu!”+ Enumake Yehowa ʋu subɔvi la ƒe ŋkuwo ale be wòkpɔ nu, eye kpɔ ɖa, dzosɔwo kple dzotasiaɖamwo+ yɔ tonuto la me taŋtaŋ ƒo xlã Elisa.+ 18 Esi Siriatɔawo ɖi gbɔna egbɔ la, Elisa do gbe ɖa na Yehowa be: “Meɖe kuku, na ameha sia ƒe ŋku nagbã.”+ Ale wòna woƒe ŋkuwo gbã abe ale si Elisa biae ene. 19 Eye Elisa gblɔ na wo be: “Menye mɔ lae nye esia o, eye menye du la hãe nye esia o. Midze yonyeme ne makplɔ mi ayi ŋutsu si dim miele la gbɔ.” Ke ekplɔ wo yi Samaria.+ 20 Esi wova ɖo Samaria ko la, Elisa gblɔ be: “Oo Yehowa, ʋu ŋku na ame siawo ne woakpɔ nu!” Eye Yehowa ʋu woƒe ŋkuwo eye wokpɔ be yewole Samaria titina. 21 Esi Israel-fia kpɔ wo ko la, ebia Elisa be: “Mawu woa, fofonye, mawu woa?” 22 Ke eɖo eŋu be: “Mègawu wo o. Ðe nèwua ame siwo nètsɔ wò yi kple wò dati ɖe aboyoe la? Tsɔ abolo kple tsi ɖo wo kɔme, ne woaɖu nu ano nu,+ eye woatrɔ ayi woƒe aƒetɔ gbɔ.” 23 Eya ta eɖo kplɔ̃ gã aɖe na wo; eye woɖu nu no nu, emegbe edo mɔ wo, eye woyi woƒe aƒetɔ gbɔ. Eye Siriatɔwo ƒe adzohawo+ megava Israel-nyigba dzi gbeɖe o. 24 Emegbe Siria-fia Ben-Hadad ƒo eƒe aʋakɔ blibo la nu ƒu, eye wòho yi ɖaɖe to ɖe Samaria.+ 25 Ale dɔ gã aɖe to+ le Samaria. Eye woɖe to ɖee va se ɖe esime tedzita+ ɖeka xɔ klosalo blaenyi, eye ahɔnɛmĩ kab me mama ɖe ene ƒe akpa ɖeka* xɔ klosalo atɔ̃. 26 Esi Israel-fia nɔ tsa ɖim le glia dzi la, nyɔnu aɖe do ɣli yɔe be: “Nye aƒetɔ fia, xɔ nam!” 27 Eɖo eŋu be: “Ne Yehowa mexɔ na wò o ɖe, nu kae nyea matsɔ axɔ na wò? Nu si tso nukuƒoƒe loo alo wainfiãƒe alo amiɖaƒea?” 28 Fia la gabiae be: “Nu kae dzɔ ɖe dziwò?” Eye wòɖo eŋu be: “Nyɔnu sia gblɔ nam be, ‘Na míaɖu viwòŋutsu egbe, ne míaɖu vinyeŋutsu etsɔ.’+ 29 Eye míeɖa vinyea ɖu.+ Le ŋufɔke la, megblɔ nɛ be, ‘Tsɔ viwò vɛ míaɖa aɖu.’ Ke eɣla via.” 30 Esi fia la se nyɔnua ƒe nyawo ko la, edze eƒe awuwo.+ Esi wòto glia dzi yina la, dukɔ la kpɔe be eta akpanya ɖe eƒe awu gɔme. 31 Eye wògblɔ be: “Mawu nefiam ne wòagafiam ɖe edzi, ne Elisa, Safat vi la, ƒe ta aganɔ enu egbea fĩ!”+ 32 Elisa bɔbɔ nɔ aƒe me, eye ametsitsiawo nɔ anyi ɖe egbɔ. Fia la dɔ ame ɖo ɖe eŋgɔ, gake hafi dɔla la nava ɖo Elisa gbɔ la, egblɔ na ametsitsiawo be: “Miekpɔ ale si amewula+ ƒe vi sia dɔ ame ɖa be woatso ta le nunyea? Minɔ ŋudzɔ, ne dɔla la va ɖo ko la, mitu ʋɔa mialée sesĩe be wòagage ɖe eme o. Ðe eƒe aƒetɔ ƒe afɔzi mele ɖiɖim le emegbe oa?” 33 Esime wògale nu ƒom kpli wo la, kpɔ ɖa, dɔla la va ɖo egbɔ, eye fia la gblɔ be: “Yehowa gbɔe vɔ̃ sia tso. Nu ka ta maganɔ Yehowa sinu kpɔm?”\n^ Alo, “menye zi ɖeka alo zi eve o.”\n^ Kab ɖeka le lita 1.22. Kpɔ Megbenyawo B14.


Ame Kae Nye Yesu Kristo? Yesue nye Mawua alo Mawu ƒe Vie wònyea?\nGBE BUBU Abbey Abkhaz Abui Acholi Adza Afrikaans Akha Altai Alur Amerika Tokunɔgbe Amharic Angola Tokunɔgbe Arabic Argentina Tokunɔgbe Armenian Armenian (West) Ateso Attié Aymara Azerbaijani Azerbaijani (Cyrillic) Bashkir Bassa (Cameroon) Bassa (Liberia) Batak (Karo) Batak (Simalungun) Batak (Toba) Belize Kriol Biak Bicol Bislama Bolivia Tokunɔgbe Boulou Bété Cambodian Cebuano Changana (Zimbabwe) Chavacano Chichewa Chiga Chin (Hakha) Chin (Tiddim) Chin (Zotung) China Kantongbe (Bɔbɔetɔ) China Kantongbe (Xoxotɔ) Chitonga Chitonga (Malawi) Chitonga (Zimbabwe) Chitumbuka Chiyao Chokwe Chol Chopi Chuabo Chuvash Cibemba Cinamwanga Cinyanja Colombia Tokunɔgbe Cuba Tokunɔgbe Côte d’Ivoire Tokunɔgbe Damara Dangme Danish Dayak Ngaju Douala Drehu Dusun Dutch Edo Efik Emberá (Catío) Estonian Eŋlisi Eʋegbe Fante Fijian Finland Tokunɔgbe Finnish Fon Franse Futuna (East) Ga German Gitonga Gokana Greek Guadeloupean Creole Guarani Guarani (Bolivia) Guerze Guianese Creole Gun Guéré Haitian Creole Hausa Herero Hiligaynon Hindi Hungarian Hunsrik Iban Ibanag Ibinda Igbo Iloko India Tokunɔgbe Indonesia Tokunɔgbe Indonesian Irish Isoko Italian Italy Tokunɔgbe Javanese Jula Kabiye Kabuverdianu Kachin Kannada Karen (S'gaw) Kazakh Kazakh (Arabic) Khana Kikamba Kikaonde Kikongo Kikuyu Kiluba Kimbundu Kinyarwanda Kipende Kirghiz Kiribati Kirundi Kisi Kisii Kisonge Kongo Korean Kpelle Krio Kurdish Kurmanji Kwangali Kwanyama Kyangonde Lahu Lamba Lambya Lhukonzo Lingala Lithuanian Lomwe Luganda Lugbara Lunda Luo Luvale Macua Malagasy Malay Malayalam Malaysia Tokunɔgbe Maltese Mam Mambwe-Lungu Mapudungun Marathi Mauritian Creole Mazahua Mbunda Mende Meru Mexico Tokunɔgbe Mizo Mongolian Moore Myanmar Myanmar Tokunɔgbe Navajo Ndau Ndebele Ndebele (Zimbabwe) Ndonga Nengone Nepal Tokunɔgbe Nepali Ngabere Ngangela Nias Nigerian Pidgin Niuean Norwegian Nyaneka Nyungwe Nzema Odia Okpe Oromo Ossetian Otetela Pangasinan Pidgin (West Africa) Pidzin (Kamerun) Poland Tokunɔgbe Polish Ponapean Portugal Tokunɔgbe Portuguese Portuguese (Portugal) Punjabi (Shahmukhi) Quebec Tokunɔgbe Quechua (Ancash) Quechua (Ayacucho) Quechua (Bolivia) Quechua (Cuzco) Quichua (Chimborazo) Quichua (Imbabura) Quichua (Pastaza) Quichua (Santiago del Estero) Quichua (Tena) Rapa Nui Rarotongan Romania Tokunɔgbe Romanian Romany (Bulgaria) Romany (Eastern Slovakia) Romany (Macedonia) Romany (Macedonia) Cyrillic Romany (Northern Greece) Romany (Serbia) Romany (Southern Greece) Ronga Runyankore Russian Rutoro Réunion Creole Samoan Sangir Sango Sena Sepedi Sesotho (Lesotho) Sesotho (South Africa) Setswana Seychelles Creole Shona Sidama Silozi Sinhala Solomon Islands Pidgin Spain Tokunɔgbe Spanish Sranantongo Sunda Swahili Swahili (Congo) Swati Swedish Tagalog Tahitian Tajiki Talian Tamil Tandroy Tankarana Tarahumara Tatar Tetun Dili Thai Thailand Tokunɔgbe Tigrinya Tiv Toba Tojolabal Tok Pisin Tongan Tshiluba Tshwa Tsonga Turkish Tuvaluan Twi Uighur (Cyrillic) Ukrainian Umbundu Urdu Urhobo Uruund Uzbek Vezo Vietnam Tokunɔgbe Vietnamese Wallisian Waray-Waray Welsh Wichi Wolaita Yacouba Zande Zulu\n1, 2. (a) Ðe nàgblɔ be yenya ame aɖe nyuie nenye eƒe ŋkɔ ɖeɖe koe nènya? Ðe eme. (b) Aleke amewo bua Yesui?\nAME xɔŋkɔ geɖewo le xexea me. Ðewohĩ ènya ame xɔŋkɔ aɖe ƒe ŋkɔ. Gake àlɔ̃ ɖe edzi be amea ŋkɔ nyanya ɖeɖe dzaa mefia be ènya amea nyuie o. Mefia be ènya nu sia nu tso eƒe agbenɔnɔ kple ame si ƒomevi wònye la ŋu nyuie o.\n2 Esi wònye be Yesu nɔ anyigba sia dzi ƒe 2,000 aɖewoe nye esi va yi ta la, ànya se nu tso eŋu kpɔ. Gake ame akpa gãtɔ menya ame si tututu Yesu nye o. Ame aɖewo gblɔna be ame nyui aɖee wònye, ame ɖewo be nyagblɔɖilae, eye ame bubuwo hã xɔe se be eyae nye Mawu. Ke wò ɖe, nu kae nèsusu?—Kpɔ Dzesidenya 12.\n3. Nu ka tae wòle vevie be nànya Yehowa Mawu kple Yesu Kristo?\n3 Ele vevie ŋutɔ be nànya nyateƒe si ku ɖe Yesu ŋu. Nu ka tae? Elabena Biblia gblɔ be: “Esiae nye agbe mavɔ la bena woanya wò, Mawu vavã ɖeka la, kple Yesu Kristo si nèdɔ ɖa la.” (Yohanes 17:3) Vavãe, ne ènya nyateƒe si ku ɖe Yehowa kple Yesu ŋu la, àte ŋu anɔ agbe tegbee le paradiso me le anyigba dzi. (Yohanes 14:6) Gakpe ɖe eŋu la, Yesue va ɖo ale si míanɔ agbe kple ale si míawɔ nu ɖe amewo ŋu la ƒe kpɔɖeŋu nyuitɔ kekeake ɖi na mí. (Yohanes 13:34, 35) Le Ta 1 me la, míesrɔ̃ nu tso nyateƒe si ku ɖe Mawu ŋu la ŋu. Azɔ míasrɔ̃ nu tso nu si tututu Biblia fia ku ɖe Yesu ŋu la hã ŋu.\nMÍEKPƆ MESIA LA!\n4. Nu kae nya siwo nye “Mesia” kple “Kristo” fia?\n4 Ƒe akpe geɖe do ŋgɔ na Yesu dzidzi la, Yehowa do ŋugbe le Biblia me be yeadɔ Mesia alo Kristo ɖa. “Mesia” nye Hebrigbe me nya eye “Kristo” nye Helagbe me nya. Bubuŋkɔ eve siawo katã fia be Mawu atia Mesia si ŋugbe wòdo la ahana ɖoƒe tɔxɛ aɖee. Mesia la ana Mawu ƒe ŋugbedodowo nava eme. Yesu ate ŋu akpe ɖe ŋuwò fifia gɔ̃ hã. Gake do ŋgɔ na Yesu dzidzi la, ame geɖewo anya nɔ biabiam be, ‘Ame kae ava nye Mesia la?’\n5. Ðe Yesu ƒe nusrɔ̃lawo ka ɖe edzi be eyae nye Mesia la?\n5 Yesu ƒe nusrɔ̃lawo ka ɖe edzi bliboe be eyae nye Mesia la. (Yohanes 1:41) Le kpɔɖeŋu me, Simon Petro gblɔ na Yesu be: “Wòe nye Kristo la.” (Mateo 16:16) Aleke míawɔ aka ɖe edzi be Yesue nye Mesia la?\n6. Aleke Yehowa kpe ɖe ame siwo di vevie be yewoakpɔ Mesia la ŋu be woakpɔ Mesia la adze sii?\n6 Ƒe geɖe do ŋgɔ na Yesu dzidzi la, Mawu ƒe nyagblɔɖilawo ŋlɔ nu geɖe ku ɖe Mesia ŋu siwo akpe ɖe amewo ŋu woakpɔe adze sii. Aleke esia akpe ɖe wo ŋui? Tsɔe be wobe nàyi aɖakpe ame aɖe si mèkpɔ kpɔ o la le ʋutɔɖoƒe aɖe si amewo sɔa gbɔ ɖo fũu. Ne woɖɔ amea na wò nyuie la, anɔ bɔbɔe na wò be nàkpɔe adze sii. Nenema ke Yehowa to nyagblɔɖilawo dzi gblɔ nu siwo Mesia la ava wɔ kple nu siwo adzɔ ɖe edzi la na mí. Nyagblɔɖi mawo katã me vava akpe ɖe ame siwo di vevie be yewoakpɔ Mesia la ŋu woakpɔe adze sii be Yesue nye Mesia la.\n7. Nyagblɔɖi eve kawoe ɖo kpe edzi be Yesue nye Mesia la?\n7 Na míakpɔ nyagblɔɖi siawo dometɔ eve ɖa. Gbã, ƒe alafa adre do ŋgɔ na Yesu dzidzi la, nyagblɔɖila Mika gblɔe ɖi be woadzi Mesia le du sue si nye Betlehem me. (Mika 5:2) Du ma tututu mee wodzi Yesu le! (Mateo 2:1, 3-9) Evelia, nyagblɔɖila Daniel gblɔe ɖi be Mesia la ado le ƒe 29 Kristotɔwo Ŋɔli. (Daniel 9:25) Esiawo nye nyagblɔɖi gbogbo siwo ɖo kpe edzi kɔtɛe be Yesue nye Mesia si ŋugbe wodo la dometɔ eve pɛ ko.—Kpɔ Dzesidenya 13.\nEsi Yesu xɔ nyɔnyrɔ la, ezu Mesia alo Kristo la\n8, 9. Nu kae dzɔ le Yesu ƒe nyɔnyrɔxɔɣi si ɖo kpe edzi be eyae nye Mesia la?\n8 Yehowa na wòdze ƒãa be Yesue nye Mesia la. Mawu do ŋugbe be yeana dzesi aɖe Yohanes Amenyrɔɖetsimela ale be wòakpɔ ame si nye Mesia la adze sii. Esi Yesu yi Yohanes gbɔ le ƒe 29 Kristotɔwo Ŋɔli be wòanyrɔ ye ɖe Yordan-tɔsisia me la, Yohanes kpɔ dzesi la. Biblia gblɔ nu si dzɔ la na mí be: “Esi wonyrɔ Yesu vɔ la, efɔ tso tsia me enumake; eye kpɔ ɖa, dziƒowo nu ʋu, eye wòkpɔ Mawu ƒe gbɔgbɔ la wòle ɖiɖim ɖe edzi abe ahɔnɛ ene. Kpɔ ɖa! Gbe aɖe hã ɖi tso dziƒowo gblɔ be: ‘Ame siae nye Vinye si gbɔ nyemelɔ̃a nu le o, si ƒe nu dzea ŋunye.’” (Mateo 3:16, 17) Esi Yohanes kpɔ nu sia hese nya siawo la, ekpɔe dze sii be Yesue nye Mesia la. (Yohanes 1:32-34) Esi Yehowa kɔ eƒe gbɔgbɔ kɔkɔe la ɖe Yesu dzi gbe ma gbe la, Yesu zu Mesia la. Eyae nye ame si Mawu tia be wòanye Kplɔla kple Fia.—Yesaya 55:4.\n9 Biblia ƒe nyagblɔɖiwo, Yehowa ŋutɔ ƒe nyawo kple dzesi si wòna le Yesu ƒe nyɔnyrɔxɔɣi la katã ɖo kpe edzi be Yesue nye Mesia la. Gake afi kae Yesu tso va, eye ame ka ƒomevie wònye? Na míakpɔ ale si Biblia ɖo nya siawo ŋui ɖa.\nAFI KAE YESU TSO VA?\n10. Nu kae Biblia fia ku ɖe Yesu ƒe agbenɔnɔ do ŋgɔ na eƒe anyigbadzivava ŋu?\n10 Biblia fia mí be Yesu nɔ agbe le dziƒo ɣeyiɣi didi aɖe hafi va anyigba dzi. Nyagblɔɖila Mika gblɔ be Yesu “dzɔɣi tso blemablema ke.” (Mika 5:2) Yesu ŋutɔ gblɔ zi geɖe be yenɔ dziƒo ɣeyiɣi didi aɖe ŋutɔ hafi wova dzi ye ɖe anyigba dzi. (Xlẽ Yohanes 3:13; 6:38, 62; 17:4, 5.) Kadodo tɔxɛ aɖe nɔ Yesu kple Yehowa dome xoxoxo hafi Yesu va anyigba dzi gɔ̃ hã.\n11. Nu ka tae Yesu nye ame vevi aɖe na Yehowa?\n11 Ame vevi aɖe ŋutɔe Yesu nye na Yehowa. Nu ka tae? Elabe Mawu wɔe do ŋgɔ na nu sia nu kple ame sia ame. Esia tae woyɔ Yesu be “nuwɔwɔwo katã ƒe gbãtɔ.” * (Kolosetɔwo 1:15) Susu bubu si tae Yesu nye ame vevi aɖe na Yehowae nye be eya ɖeɖe koe Yehowa ŋutɔ wɔ tẽe. Eya tae woyɔe be “Tenuvi la.” (Yohanes 3:16) Yesu ɖeka ko dzie Yehowa to wɔ nu bubuwo katã. (Kolosetɔwo 1:16) Yesu ɖeka koe woyɔ be “Nya la,” elabe Yehowa zãe wògblɔ eƒe gbedeasiwo kple mɔfiamewo na mawudɔlawo kple amegbetɔwo siaa.—Yohanes 1:14.\n12. Aleke míewɔ nya be menye Yesu kee ganye Mawu o?\n12 Ame aɖewo xɔe se be Yesu kee ganye Mawu. Gake menye nu siae Biblia fia o. Biblia gblɔ be ɖe wowɔ Yesu, si fia be gɔmedzedze li na Yesu. Gake gɔmedzedze meli na Yehowa, ame si wɔ nuwo katã la ya o. (Psalmo 90:2) Yesu, si nye Mawu ƒe Vi la, metee kpɔ be yeazu Mawu o. Biblia fia mí eme kɔ ƒãa be Fofo la lolo wu Vi la. (Xlẽ Yohanes 14:28; 1 Korintotɔwo 11:3.) Yehowa ɖeka koe nye “Mawu Ŋusẽkatãtɔ.” (1 Mose 17:1) Eyae nye ame gãtɔ kple ame sesẽtɔ kekeake le xexea me godoo.—Kpɔ Dzesidenya 14.\n13. Nu ka tae Biblia gblɔ be Yesu nye “Mawu makpɔmakpɔ la ƒe nɔnɔme”?\n13 Yehowa kple Via Yesu wɔ dɔ asi-le-asi-me ƒe miliɔn akpe geɖewo hafi va wɔ dziƒo kple anyigba la. Woanya lɔ̃ wo nɔewo vevie ŋutɔ! (Yohanes 3:35; 14:31) Yesu srɔ̃ Fofoa ƒe nɔnɔmewo nyuie ale gbegbe be Biblia yɔe be “Mawu makpɔmakpɔ la ƒe nɔnɔme.”—Kolosetɔwo 1:15.\n14. Aleke wòdzɔe be wova dzi Yehowa ƒe Vi vevi la wònye amegbetɔ?\n14 Yehowa ƒe Vi vevi sia lɔ̃ faa dzo le dziƒo wova dzii ɖe anyigba dzi. Aleke esia te ŋu dzɔe? Yehowa trɔ Via ƒe agbe tso dziƒo nukutɔe va de ɖetugbui leaƒe Maria ƒe vidzidɔ me. Esia wɔe be mehiã Vifofo si nye amegbetɔ hafi woafɔ Yesu ƒe fu o. Aleae wòdzɔe be Maria va dzi vi si nye ame deblibo, eye wòtsɔ ŋkɔ nɛ be Yesu.—Luka 1:30-35.\nAME KA ƑOMEVIE YESU NYE?\n15. Aleke míawɔ anya Yehowa nyuie?\n15 Àte ŋu asrɔ̃ nu geɖe tso Yesu, eƒe agbenɔnɔ kple eƒe nɔnɔmewo ŋu ne èxlẽ Biblia-gbalẽ siwo nye Mateo, Marko, Luka kple Yohanes. Woyɔa agbalẽ siawo be Nyanyuigbalẽwo. Esi wònye be Yesu le abe Fofoa ene pɛpɛpɛ ta la, nu si nàxlẽ tso eŋu la akpe ɖe ŋuwò nànya Yehowa hã nyuie. Susu sia tae Yesu gblɔ be: “Ame si kpɔm la, ekpɔ Fofo la hã.”—Yohanes 14:9.\n16. Nu kawoe Yesu fia? Afi kae Yesu ƒe nufiafiawo tso?\n16 Ame geɖe yɔ Yesu be “Nufiala.” (Yohanes 1:38; 13:13) Nu vevitɔ siwo wòfia la dometɔ ɖekae nye “Fiaɖuƒe ŋuti nya nyui la.” Nu kae nye Fiaɖuƒe la? Eyae nye dziɖuɖu si le dziƒo si aɖu anyigba bliboa dzi, eye wòahe yayra mavɔwo vɛ na ame siwo ɖoa to Mawu. (Mateo 4:23) Yehowa gbɔe nu sia nu si Yesu fiana la tso. Yesu gblɔ be: “Nu si mefiana la menye tɔnye o, ke boŋ ame si dɔm ɖa la tɔe.” (Yohanes 7:16) Yesu nyae be Yehowa di be amewo nase nya nyui si nye be Mawu ƒe Fiaɖuƒea aɖu anyigba la dzi.\n17. Teƒe kawoe Yesu fia nu le? Nu ka tae wòku kutri fia nu amewo?\n17 Teƒe kawoe Yesu fia nu le? Efia nu le afi sia afi si wòakpɔ amewo le. Efia nu le agbletawo, du gãwo, kɔƒewo, tadeaguƒewo, asiwo kple amewo ƒe aƒewo me. Melalana be ameawo ŋutɔ nava ye gbɔ o. Zi geɖe la, eya ŋutɔe yia wo gbɔ. (Marko 6:56; Luka 19:5, 6) Yesu ku kutri hezã eƒe ɣeyiɣi kple ŋusẽ geɖe tsɔ fia nu amewo. Nu ka tae? Esi wònya be nenemae Mawu di be yenewɔ eye wòɖoa to Fofoa ɣesiaɣi tae. (Yohanes 8:28, 29) Susu bubu si ta Yesu ɖe gbeƒã na amewo lae nye be woƒe nu wɔa nublanui nɛ. (Xlẽ Mateo 9:35, 36.) Ekpɔe be subɔsubɔhakplɔlawo mefiaa nyateƒe siwo ku ɖe Mawu kple eƒe Fiaɖuƒea ŋu la amewo o. Eya ta edi be yeakpe ɖe ame gbogbo aɖewo ŋu woase nya nyui la.\n18 Yesu lɔ̃ amewo eye wòtsɔa ɖe le eme na wo. Efa tu eye amewo tea ŋu ɖoa dze kplii bɔbɔe. Ðeviwo gɔ̃ hã lɔ̃a egbɔnɔnɔ. (Marko 10:13-16) Yesu medea ame dzi o. Elé fu nu fitifiti wɔwɔ kple nu madzɔmadzɔ wɔwɔ. (Mateo 21:12, 13) Le eƒe ɣeyiɣia me la, womenaa gome boo nyɔnuwo o, eye womedea bubu wo ŋu hã o. Gake Yesu ya dea bubu kple asixɔxɔ nyɔnuwo ŋu ɣesiaɣi. (Yohanes 4:9, 27) Yesu nye ɖokuibɔbɔla vavã hã. Le kpɔɖeŋu me, le fiẽ aɖe me la, eklɔ afɔ na eƒe apostolowo evɔ wònye subɔvi tsɛwoe wɔa dɔ sia zi geɖe hafi.—Yohanes 13:2-5, 12-17.\nYesu ɖe gbeƒã le afi sia afi si wòkpɔ amewo le\n19. Kpɔɖeŋu kae ɖee fia be Yesu nya nu si tututu hiã amewo eye wòdina vevie be yeakpe ɖe wo ŋu?\n19 Yesu nya nu si tututu hiã amewo, eye edina vevie be yeakpe ɖe wo ŋu. Esia dze ƒãa esime wòzã Mawu ƒe ŋusẽ tsɔ da dɔ na amewo nukutɔe. (Mateo 14:14) Le kpɔɖeŋu me, ŋutsu anyidɔléla aɖe va Yesu gbɔ hegblɔ nɛ be: “Ne èlɔ̃ ko la, àte ŋu ana ŋutinye nakɔ.” Amea ƒe vevesese kple eƒe fukpekpe na Yesu ƒe dɔme trɔ ɖe eŋu. Eƒe nu wɔ nublanui na Yesu wòdi be yeakpe ɖe eŋu. Eya ta Yesu do asi ɖa ka asi eŋu hegblɔ nɛ be: “Melɔ̃! Ŋutiwò nekɔ.” Eye ŋutsua haya! (Marko 1:40-42) Àte ŋu akpɔ ale si gbegbe ŋutsua ase le eɖokui me la le susu mea?\nEWƆA NUTEƑE NA FOFOA ƔESIAƔI\n20, 21. Aleke Yesu ɖo kpɔɖeŋu nyuitɔ kekeake ɖi na mí le toɖoɖo Mawu gome?\n20 Yesue ɖo kpɔɖeŋu nyuitɔ kekeake ɖi na mí le toɖoɖo Mawu gome. Yesu wɔ nuteƒe na Fofoa, eɖanye nu ka kee ɖadzɔ ɖe edzi alo nu ka kee eƒe futɔwo ɖatu kplii o. Le kpɔɖeŋu me, esi Satana te Yesu kpɔ la, Yesu mewɔ nu vɔ̃ o. (Mateo 4:1-11) Yesu ŋutɔ ƒometɔ aɖewo mexɔe se be eyae nye Mesia la o, eye wogblɔ tso eŋu gɔ̃ hã be “eƒe tagbɔ le gbegblẽm,” gake Yesu yi edzi nɔ Mawu ƒe dɔwo wɔm. (Marko 3:21) Esi Yesu ƒe futɔwo sẽ ŋuta le eŋu gɔ̃ hã la, eyi edzi wɔ nuteƒe na Mawu, eye metee kpɔ be yeawɔ nu vevi wo o.—1 Petro 2:21-23.\n21 Yesu yi edzi wɔ nuteƒe na Yehowa esime wonɔ funyafunya wɔmee wòse veve ʋuu kaka ku gɔ̃ hã. (Xlẽ Filipitɔwo 2:8.) Kpɔ nu si gbegbe me Yesu to le gbe si gbe wòku la ɖa le susu me. Wolée, aʋatsoɖasefowo tso enu be enye busunyagblɔla, ʋɔnudrɔ̃la maɖianukwarewo bu fɔe, amehawo ɖu fewu le eŋu, eye asrafowo wɔ fui hehee ɖe ati ŋu. Esi wònɔ kukum la, edo ɣli gblɔ be: “Wowu enu!” (Yohanes 19:30) Gake esi Yesu ku la, Yehowa fɔe ɖe tsitre le ŋkeke etɔ̃a gbe eye wòna gbɔgbɔŋutilãe. (1 Petro 3:18) Le kwasiɖa ʋɛ aɖewo megbe la, Yesu trɔ yi dziƒo, eye “wòbɔbɔ nɔ Mawu ƒe ɖusime,” henɔ lalam be Mawu naɖo ye Fia.—Hebritɔwo 10:12, 13.\n22. Mɔnukpɔkpɔ kae ʋu ɖi na mí egbea le esi Yesu wɔ nuteƒe na Fofoa ta?\n22 Esi Yesu wɔ nuteƒe na Fofoa ta la, mɔnukpɔkpɔ su mía si egbea be míanɔ agbe tegbee le paradiso me le anyigba dzi, abe ale si tututu Yehowa ɖo tamee ene. Le ta si kplɔ esia ɖo me la, míadzro ale si Yesu ƒe kua ana míanɔ agbe tegbee la me.\n^ mm. 11 Woyɔa Yehowa be Fofo, elabe eyae nye Wɔla la. (Yesaya 64:8) Woyɔ Yesu be Mawu ƒe Vi, elabe Yehowae wɔe. Woyɔ mawudɔlawo kple ame Adam siaa be Mawu ƒe viwo.—Hiob 1:6; Luka 3:38.\nNYATEƑENYA 1: YESUE NYE MESIA LA\n“Wòe nye Kristo la.”—Mateo 16:16\nAleke míewɔ nya be Yesue nye Mesia la?\nMateo 3:16, 17; Yohanes 1:32-34\nYehowa ɖee fia be Yesu nye ye Vi.\nNyagblɔɖi siwo katã ku ɖe Mesia ŋu la va eme ɖe Yesu dzi.\nNYATEƑENYA 2: YESU NYE MAWUDƆLA NƆ DZIƑO HAFI VA ANYIGBA DZI\n“Meɖi tso dziƒo va.”—Yohanes 6:38\nDɔ kae Yesu wɔ esime wònɔ dziƒo?\nKolosetɔwo 1:15, 16\nYehowa wɔ Yesu gbã, eye wòzã Yesu tsɔ wɔ nu bubuwo katã. Yesu srɔ̃ nu tso Fofoa gbɔ ƒe miliɔn akpe geɖe.\nYehowa dɔ Yesu ɖe anyigba la dzi.\nNYATEƑENYA 3: YESU LƆ̃ AMEWO\n“Mina ɖeviawo nava gbɔnye.”—Marko 10:14\nYesu ƒe nɔnɔme kawoe léa dzi na wò?\nYesu nyoa dɔme, eye amewo lɔ̃ dzeɖoɖo kplii.\nYesu wɔ nu ɖe nyɔnuwo ŋu bubutɔe.\nYesu bɔbɔa eɖokui.\nYesu dina be yeakpe ɖe amewo ŋu.\nNYATEƑENYA 4: YESU WƆA MAWU ƑE LƆLƆ̃NU ƔESIAƔI\n“Mewu dɔ si nètsɔ nam be mawɔ la nu.”—Yohanes 17:4\nAleke Yesu ƒe kpɔɖeŋua akpe ɖe mía ŋu míawɔ nuteƒe?\nYesu wɔ nuteƒe esi Abosam tee kpɔ.\nYesu wɔ Mawu ƒe lɔlɔ̃nu esi eƒe ƒometɔwo ɖu fewu le eŋu gɔ̃ hã.\nYesu mewɔ nu vevi eƒe futɔwo o.\nYesu wɔ nuteƒe na Mawu va se ɖe ku me.\nHebritɔwo 10:12, 13; 1 Petro 3:18\nYehowa fɔ Yesu ɖe tsitre wòyi dziƒo.


Afi Kae Míeyina Ne Míeku? Ðe Ame Kukuwo Le Agbe Le Afi Aɖea?\nGBE BUBU Abbey Abkhaz Abui Acholi Adza Afrikaans Akha Altai Alur Amerika Tokunɔgbe Amharic Angola Tokunɔgbe Arabic Argentina Tokunɔgbe Armenian Armenian (West) Ateso Attié Aymara Azerbaijani Azerbaijani (Cyrillic) Bashkir Bassa (Cameroon) Bassa (Liberia) Batak (Karo) Batak (Simalungun) Batak (Toba) Belize Kriol Biak Bicol Bislama Bolivia Tokunɔgbe Boulou Bété Cambodian Cebuano Changana (Zimbabwe) Chavacano Chichewa Chiga Chin (Hakha) Chin (Tiddim) Chin (Zotung) China Kantongbe (Bɔbɔetɔ) China Kantongbe (Xoxotɔ) Chitonga Chitonga (Malawi) Chitonga (Zimbabwe) Chitumbuka Chiyao Chokwe Chol Chopi Chuabo Chuvash Cibemba Cinamwanga Cinyanja Colombia Tokunɔgbe Cuba Tokunɔgbe Côte d’Ivoire Tokunɔgbe Damara Dangme Danish Dayak Ngaju Douala Drehu Dusun Dutch Efik Emberá (Catío) Estonian Eŋlisi Eʋegbe Fante Fijian Finland Tokunɔgbe Finnish Fon Franse Futuna (East) Ga German Gitonga Gokana Greek Guadeloupean Creole Guarani Guarani (Bolivia) Guerze Guianese Creole Gun Guéré Haitian Creole Hausa Herero Hiligaynon Hindi Hungarian Hunsrik Iban Ibanag Ibinda Igbo Iloko India Tokunɔgbe Indonesia Tokunɔgbe Indonesian Irish Isoko Italian Italy Tokunɔgbe Javanese Jula Kabiye Kabuverdianu Kachin Kannada Karen (S'gaw) Kazakh Kazakh (Arabic) Khana Kikamba Kikaonde Kikongo Kikuyu Kiluba Kimbundu Kinyarwanda Kipende Kirghiz Kiribati Kirundi Kisi Kisii Kisonge Kongo Korean Kpelle Krio Kurdish Kurmanji Kwangali Kwanyama Kyangonde Lahu Lamba Lambya Lhukonzo Lingala Lithuanian Lomwe Luganda Lugbara Lunda Luo Luvale Macua Malagasy Malay Malayalam Malaysia Tokunɔgbe Maltese Mam Mambwe-Lungu Mapudungun Marathi Mauritian Creole Mazahua Mbunda Mende Meru Mexico Tokunɔgbe Mizo Mongolian Moore Myanmar Myanmar Tokunɔgbe Navajo Ndau Ndebele Ndebele (Zimbabwe) Ndonga Nengone Nepal Tokunɔgbe Nepali Ngabere Ngangela Nias Nigerian Pidgin Niuean Norwegian Nsenga Nyaneka Nyungwe Nzema Odia Okpe Oromo Ossetian Otetela Pangasinan Pidgin (West Africa) Pidzin (Kamerun) Poland Tokunɔgbe Polish Ponapean Portugal Tokunɔgbe Portuguese Portuguese (Portugal) Punjabi (Shahmukhi) Quebec Tokunɔgbe Quechua (Ancash) Quechua (Ayacucho) Quechua (Bolivia) Quechua (Cuzco) Quichua (Chimborazo) Quichua (Imbabura) Quichua (Pastaza) Quichua (Santiago del Estero) Quichua (Tena) Rarotongan Romania Tokunɔgbe Romanian Romany (Eastern Slovakia) Romany (Macedonia) Romany (Macedonia) Cyrillic Romany (Northern Greece) Romany (Serbia) Romany (Southern Greece) Ronga Runyankore Russian Rutoro Réunion Creole Samoan Sangir Sango Sena Sepedi Sesotho (Lesotho) Sesotho (South Africa) Setswana Seychelles Creole Shona Sidama Silozi Sinhala Solomon Islands Pidgin Spain Tokunɔgbe Spanish Sranantongo Sunda Swahili Swahili (Congo) Swati Swedish Tagalog Tahitian Tajiki Talian Tamil Tandroy Tankarana Tatar Tetun Dili Thai Thailand Tokunɔgbe Tigrinya Tiv Tojolabal Tok Pisin Tongan Tshiluba Tshwa Tsonga Turkish Tuvaluan Twi Uighur (Cyrillic) Ukrainian Umbundu Urdu Urhobo Uruund Uzbek Vezo Vietnamese Wallisian Waray-Waray Welsh Wichi Wolaita Yacouba Zande Zulu\n1-3. Nya kawoe amewo biana le ku ŋu, eye aleke subɔsubɔha aɖewo ɖoa wo ŋui?\nBIBLIA do ŋugbe be, gbe ɖeka ku “maganɔ anyi o.” (Nyaɖeɖefia 21:4) Le Ta 5 lia me la, míesrɔ̃e be tafea wɔe be míate ŋu anɔ agbe tegbee. Gake amewo gakpɔtɔ le kukum. (Nyagblɔla 9:5) Eya ta nya vevi aɖe si wòle be míabia ye nye, Nu kae dzɔna ɖe ame kukuwo dzi?\n2 Nyabiase ma ƒe ŋuɖoɖo le vevie na mí ŋutɔ, vevietɔ ne míaƒe ame vevi aɖe ku. Ðewohĩ míabia be: ‘Afi kae wòyi? Ðe wògale mía kpɔma? Ðe wòate ŋu akpe ɖe mía ŋua? Ðe míagate ŋu akpɔe akea?’\n3 Ale si subɔsubɔhawo ɖoa nya siawo ŋu la to vovo tso wo nɔewo tɔ gbɔ. Wo dometɔ aɖewo fiaa nu be ne ènye ame nyui hafi ku la, àyi dziƒo, gake ne ènye ame baɖa la, àyi dzo mavɔ me. Bubuwo hã gblɔna be ne ame ku la, ezua gbɔgbɔ yi ɖawɔa ɖeka kple eƒe ƒometɔ siwo ku xoxo la. Eye subɔsubɔha bubu aɖewo hã gblɔna be ne ame ku la, wodrɔ̃ ʋɔnui, eye wògatrɔna dzɔna ɖe xexea me le ŋutilã bubu me, etea ŋu zua ame bubu loo alo lã.\n4. Susu vevi ɖeka kae dzena le nu siwo subɔsubɔhawo fiana tso ku ŋu me?\n4 Edze ƒãa be subɔsubɔhawo ƒe nufiafiawo meto mɔ ɖeka o. Gake susu vevi ɖeka aɖe ya dzena le wo katã kloe ƒe nufiafiawo me. Wofiaa nu be ne ame ku la, eƒe akpa aɖe yia edzi nɔa agbe. Nyateƒeea?\n5, 6. Nu kae dzɔna ɖe ame kukuwo dzi?\n5 Yehowa nya nu si dzɔna ɖe ame kukuwo dzi. Egblɔ na mí be ne ame ku la, eƒe agbe nu tsona. Ku nye agbemanɔmanɔ. Eya ta ne ame ku la, megasea naneke le lãme o eye megabua tame hã o. * Ne ame ku la, mate ŋu akpɔ nu o, mate ŋu ase nu o, eye mate ŋu abu tame hã o.\n6 Fia Salomo ŋlɔ bena, “kukuawo meganya naneke kura o.” Ame kukuwo mate ŋu alɔ̃ ame alo alé fu ame o, eye “dɔwɔwɔ alo ɖoɖowɔwɔ alo sidzedze alo nunya mele Tsiẽƒe” o. (Xlẽ Nyagblɔla 9:5, 6, 10.) Biblia gblɔ le Psalmo 146:4 be ne ame ku la, “eƒe tamesusuwo” katã nu yi.\nNYA SI YESU GBLƆ TSO KU ŊU\n7. Nya kae Yesu gblɔ tso ku ŋu?\n7 Esi Yesu xɔlɔ̃ Lazaro ku la, Yesu gblɔ na eƒe nusrɔ̃lawo be: “Mía xɔlɔ̃ Lazaro le alɔ̃ dɔm.” Gake menye ɖe Yesu nɔ gbɔgblɔm be Lazaro le ɖiɖim ɖe eme o. Yesu gblɔ kpee be: “Lazaro ku.” (Yohanes 11:11-14) Eya ta Yesu tsɔ ku sɔ kple alɔ̃dɔdɔ. Megblɔ be Lazaro yi dziƒo loo alo yi eƒe ƒometɔ siwo ku la gbɔ o. Eye megblɔ hã be Lazaro nɔ fu kpem le dzo mavɔ me alo trɔ dzɔ ame bubu alo lã aɖe o. Ao, ke boŋ ɖeko wòle abe ɖe Lazaro yi alɔ̃ me ʋĩi ene. Mawunyakpukpui bubu aɖewo tsɔ ku sɔ kple alɔ̃dɔdɔ. Biblia gblɔ be esi wowu Stefano la, “edɔ alɔ̃ le ku me.” (Dɔwɔwɔwo 7:60) Apostolo Paulo hã ŋlɔ bena Kristotɔ aɖewo “dɔ alɔ̃ le ku me.”—1 Korintotɔwo 15:6.\n8. Aleke míewɔ nya be Mawu mewɔ amegbetɔwo be woaku o?\n8 Ðe Mawu wɔ Adam kple Xawa be woava ku gbe ɖeka? Kura o! Yehowa wɔ wo be woanɔ agbe tegbee le lãmesẽ blibo me. Esi Yehowa wɔ amegbetɔwo la, ede agbe mavɔ nɔnɔ ƒe didi wo me. (Nyagblɔla 3:11) Dzilawo medina be yewoakpɔ yewo viwo woatsi aku amegã alo nyagã ahaku o, eye nenema ko Yehowa hã sena le eɖokui me ku ɖe mía ŋui. Gake ne ɖe Mawu wɔ mí be míanɔ agbe tegbee la, ke nu ka tae míekuna?\n9. Nu ka tae se si Yehowa de na Adam kple Xawa la dzi wɔwɔ mesesẽ hafi o?\n9 Yehowa gblɔ na Adam le Eden-bɔa me be: “Àte ŋu aɖu abɔmetiawo katã faa. Ke sidzedze nyui kple vɔ̃ ƒe atia ya la, mègaɖu eƒe tsetse aɖeke o, elabena gbe si gbe nàɖu eƒe ɖe la, ku kee nàku.” (1 Mose 2:9, 16, 17) Sedede ma dzi wɔwɔ mesesẽ o. Yehowa kpɔ mɔ agblɔ nu si nye nyui kple vɔ̃ la na Adam kple Xawa. Ne woɖo to Yehowa la, woaɖee afia be yewode bubu eƒe ŋusẽ ŋu. Woagaɖee afia hã be yewokpɔ ŋudzedze ɖe nu sia nu si wòna yewo la ŋu.\n10, 11. (a) Aleke Satana na Adam kple Xawa gbe toɖoɖo Mawu? (b) Nu ka tae Adam kple Xawa mate ŋu ado taflatsɛ ɖe woƒe nuwɔnaa ta o?\n10 Nublanuitɔe la, Adam kple Xawa tiae be yewomaɖo to Yehowa o. Satana bia Xawa be: “Vavãe Mawu gblɔ be migaɖu abɔmetiawo katã ƒe tsetse aɖeke oa?” Xawa ɖo eŋu nɛ be: “Míeɖua abɔmetiawo ƒe tsetse faa. Ke Mawu gblɔ le ati si le abɔa titina la ƒe tsetse ya ŋu be: ‘Migaɖu eƒe ɖeke o, ao, migaka asi eŋu o; be miagaku o.’”—1 Mose 3:1-3.\n11 Gake Satana gblɔ nɛ be: “Miele kuku ge akpɔ o. Elabena Mawu nyae be gbe si gbe miaɖu eƒe ɖe la, miaƒe ŋkuwo aʋu, eye mianɔ abe Mawu ene, anya nyui kple vɔ̃.” (1 Mose 3:4-6) Satana di be Xawa naxɔe ase be eya ŋutɔ ate ŋu atso nya me le nyui kple vɔ̃ ŋu na eɖokui. Eye wògada alakpa nɛ hã ku ɖe nu si adzɔ ɖe edzi ne eda Mawu ƒe se dzi la ŋu. Satana gblɔ be Xawa maku o, eya ta Xawa ɖu ati la ƒe tsetse aɖe eye wòna ɖe srɔ̃a hã wòɖu. Adam kple Xawa nya nyuie be Yehowa de se na yewo be yewomegaɖu atia ƒe tsetse o. Esi woɖu atia ƒe tsetsea la, ɖe woɖoe koŋ gbe wɔwɔ ɖe sedede si me kɔ ƒãa, si dzi wɔwɔ mesesẽ hafi o la dzi. Esi woɖu atia la, woɖee fia be yewomede bubu yewo Fofo lɔ̃ame si le dziƒo la ŋu o. Womate ŋu ado taflatsɛ ɖe woƒe nuwɔnaa ta o!\n12. Nu ka tae wòwɔ nublanui ŋutɔ be Adam kple Xawa meɖo to Yehowa o?\n12 Ðe mewɔ nublanui ŋutɔ be mía dzila gbãtɔwo mede bubu wo Wɔla la ŋu oa! Aleke nàse le ɖokuiwò me ne èku kutri he viwò nyuie gake wòva dze aglã ɖe ŋuwò hewɔ nu siwo katã nègbe nɛ be megawɔ o la? Ðe mave wò ŋutɔ oa?\n13. Nya si Yehowa gblɔ be “anyie nàgatrɔ azu” gɔme ɖe?\n13 Esi Adam kple Xawa gbe toɖoɖo la, mɔnukpɔkpɔ si su wo si be woanɔ agbe mavɔ la ge le wo si. Yehowa gblɔ na Adam be: “Anyie nènye, eye anyie nàgatrɔ azu.” (Xlẽ 1 Mose 3:19.) Esia fia be Adam agatrɔ azu anyi, abe ɖe womegaxa wɔe gɔ̃ hã o ene. (1 Mose 2:7) Esi Adam wɔ nu vɔ̃ la, eku eye megali o.\n14. Nu ka tae míekuna?\n14 Ne ɖe Adam kple Xawa ɖo to Mawu la, anye ne wogakpɔtɔ le agbe egbea. Gake esi woda Mawu ƒe se dzi la, wowɔ nu vɔ̃, eye wova ku mlɔeba. Nu vɔ̃ le abe dɔléle vɔ̃ɖi aɖe si míexɔ le mía dzila gbãtɔwo ŋu ene. Wodzi mí katã míenye nu vɔ̃ wɔlawo, esia tae míekuna ɖo. (Romatɔwo 5:12) Gake menye tame siae Mawu ɖo ɖe amegbetɔwo ŋu o. Mawu meɖoe kpɔ be amegbetɔwo naku o, eye Biblia yɔ ku be “futɔ.”—1 Korintotɔwo 15:26.\nNYATEƑE LA NAA ABLƆÐE MÍ\n15. Aleke nyateƒe si ku ɖe ku ŋu nyanya naa ablɔɖe mí?\n15 Nyateƒe si ku ɖe ku ŋu nyanya naa ablɔɖe mí tso nufiafia totro geɖewo si me. Biblia fia mí be ame kukuwo mesea veve alo léa blanui o. Mímate ŋu aƒo nu kpli wo o, eye womate ŋu aƒo nu kpli mí o. Mímate ŋu akpe ɖe wo ŋu o, eye womate ŋu akpe ɖe mía ŋu o. Womate ŋu awɔ nu vevi mí o, eya ta mehiã be míavɔ̃ wo o. Gake subɔsubɔha geɖewo fiaa nu be ame kukuwo le agbe le teƒe aɖe, eya ta míate ŋu akpe ɖe wo ŋu ne míena ga fadawo kple pastɔwo alo ame bubu siwo wobua ame kɔkɔewoe. Gake ne míenya nu si Biblia gblɔ tso ku ŋu la, woƒe alakpanya mawo maflu mí o.\n16. Alakpanya kae subɔsubɔha geɖewo gblɔna tso ame kukuwo ŋu?\n16 Satana toa alakpasubɔsubɔhawo dzi blea mí míesusunɛ be ame kukuwo gakpɔtɔ le agbe. Le kpɔɖeŋu me, subɔsubɔha aɖewo fiaa nu be ne míeku la, míaƒe akpa aɖe yia edzi nɔa agbe le afi aɖe. Ðe subɔsubɔha si me nèle hã fiaa nu sia tɔgbia? Alo ɖe wòfiaa nu si Biblia gblɔ tso ame kukuwo ŋua? Satana zãa alakpanyawo tsɔ tea amewo ɖa tso Yehowa ŋu.\n17. Nu ka tae nu si subsubɔhawo fiana be wowɔa fu amewo le dzo mavɔ me nye vlododo Yehowa?\n17 Nu siwo subɔsubɔha geɖewo fiana la ɖi vɔvɔ̃. Le kpɔɖeŋu me, subɔsubɔha aɖewo fiaa nu be wowɔa fu ame vɔ̃ɖiwo le dzo mavɔ me tegbee. Nufiafia sia nye vlododo Yehowa. Mate ŋu awɔ funyafunya amewo nenema gbegbe o! (Xlẽ 1 Yohanes 4:8.) Aleke nàbu ame aɖe si lé ɖevi aɖe si wɔ nu gbegblẽ la ƒe asi de dzo me wòfiã? Àbu amea be enye tagbɔsẽla. Màdi be yeanya nu tso ame ma ŋu o. Alea tututue Satana di be míase le mía ɖokuiwo me ku ɖe Yehowa ŋui!\n18. Nu ka tae mele be míavɔ̃ ame kukuwo o?\n18 Subɔsubɔha aɖewo fiaa nu be ne amewo ku la, wozua gbɔgbɔwo. Subɔsubɔha mawo fiaa nu be ele be míade bubu gbɔgbɔ mawo ŋu alo avɔ̃ wo gɔ̃ hã, elabe woate ŋu azu agbagbeawo ƒe xɔlɔ̃ veviwo loo alo woƒe futɔ vɔ̃ɖiwo. Ame geɖe xɔ alakpanya siawo dzi se. Wovɔ̃na na kukuawo eye wosubɔa wo le esi teƒe be woasubɔ Yehowa. Ðo ŋku edzi be ame kukuwo mate ŋu ase naneke le lãme o, eya ta mele be míavɔ̃ wo o. Yehowae nye mía Wɔla. Eyae nye Mawu vavã la, eya ta eya ɖeka koe wòle be míasubɔ.—Nyaɖeɖefia 4:11.\n19. Aleke nyateƒe si ku ɖe ku ŋu nyanya kpena ɖe mía ŋui?\n19 Ne míenya nyateƒe si ku ɖe ku ŋu la, míevona tso subɔsubɔhawo ƒe alakpanufiafiawo si me. Eye nyateƒe sia kpena ɖe mía ŋu míesea ŋugbe nyui siwo Yehowa do ku ɖe míaƒe agbe kple míaƒe etsɔme ŋu la gɔme nyuie wu.\n20. Nu kae míasrɔ̃ le ta si kplɔ esia ɖo me?\n20 Le blema la, mawusubɔla si ŋkɔe nye Hiob bia be: “Ne ame ku la, ɖe wòagagbɔ agbea?” (Hiob 14:14) Ðe wòanya wɔ be ame kukuwo nagbɔ agbea? Ale si Mawu ɖo nyabiase sia ŋu le Biblia me la wɔ dɔ ɖe ame dzi ŋutɔ. Míakpɔ esia le ta si kplɔ esia ɖo me.\n^ mm. 5 Ame aɖewo xɔe se be ne ame ku la, eƒe luʋɔ alo gbɔgbɔ yia edzi nɔa agbe. Ne èdi numekɔkɔ geɖe la, kpɔ Dzesidenya 17 kple 18.\nNYATEƑENYA 1: NE AME KU LA, EƑE AGBE NU TSONA\n“Kukuawo meganya naneke kura o.”—Nyagblɔla 9:5\nNu kae dzɔna ɖe ame dzi ne eku?\nPsalmo 146:3, 4; Nyagblɔla 9:6, 10\nNe ame ku la, megakpɔa nu o, megasea nu o, eye megabua tame hã o.\nYesu tsɔ ku sɔ kple alɔ̃dɔdɔ.\nNYATEƑENYA 2: MAWU MEÐOE KPƆ BE AMEGBETƆWO NAKU O\n“Sidzedze nyui kple vɔ̃ ƒe atia ya la, mègaɖu eƒe tsetse aɖeke o, elabena gbe si gbe nàɖu eƒe ɖe la, ku kee nàku.”—1 Mose 2:17\nSatana da alakpa na Xawa ku ɖe nu si adzɔ ɖe edzi ne eda Mawu ƒe se dzi la ŋu. Esi Adam kple Xawa da Yehowa ƒe se dzi la, wowɔ nu vɔ̃ eye wova ku mlɔeba.\nEsi Adam ku la, megale afi aɖeke o.\nNu vɔ̃ le abe dɔléle vɔ̃ɖi aɖe si míexɔ le mía dzila gbãtɔwo ŋu ene. Wodzi mí katã míenye nu vɔ̃ wɔlawo, eya tae míekuna ɖo.\n1 Korintotɔwo 15:26\nBiblia yɔ ku be futɔ.\nNYATEƑENYA 3: NYATEƑE SI KU ÐE KU ŊU NYANYA NAA ABLƆÐE MÍ\n“Ne ame ku la, ɖe wòagagbɔ agbea? . . . Manɔ lalam va se ɖe esime gbɔdzɔe nava nam.”—Hiob 14:14\nAleke nyateƒe si ku ɖe ku ŋu nyanya naa ablɔɖe mí tso nufiafia totrowo si me?\nNufiafia si nye be wowɔa fu amewo le dzo mavɔ me nye vlododo Yehowa. Mate ŋu awɔ funyafunya amewo nenema gbegbe o.\nAme geɖe vɔ̃na na kukuawo eye wosubɔa wo le esi teƒe be woasubɔ Yehowa boŋ. Yehowae nye Mawu vavã la, eya ta eya ɖeka koe wòle be míasubɔ.\nVevesese gã aɖee wònyena ne ame srɔ̃ megava li o. Kpɔ ale si tsitretsitsi mɔkpɔkpɔ si le Mawu ƒe Nya la me faa akɔ na ame.\nNe Viwò Bia Nya Wò Tso Ku Ŋu\nMɔ ene siwo dzi nàto akpe ɖe viwò ŋu be vɔvɔ̃ magaɖoe agbɔ eme o ne miaƒe ame vevi aɖe ku.


Yohanes 10 | Biblia Le Internet Dzi | Xexe Yeye Gɔmeɖeɖe\nAlẽkplɔla la kple alẽkpo la (1-21)\nYesue nye alẽkplɔla nyui la (11-15)\n“Alẽ bubuwo le asinye” (16)\nYudatɔwo tsi tre ɖe Yesu ŋu le Gbedoxɔŋukɔkɔŋkekenyuia ɖugbe (22-39)\nYudatɔ geɖe mexɔe se o (24-26)\n“Nye alẽwo sea nye gbe” (27)\nVi la kple Fofo la wole ɖeka (30, 38)\nAme geɖe siwo le Yordan godo xɔ Yesu dzi se (40-42)\n10 “Vavã, vavã mele egblɔm na mi be, ame si metoa agbo la nu gena ɖe alẽkpo la me o, ke boŋ wòlia teƒe bubu gena ɖe eme la, fiafitɔ kple adzodalae wònye.+ 2 Ke ame si toa agboa nu gena ɖe eme la, eyae nye alẽawo ƒe kplɔla.+ 3 Agbonudzɔla la ʋunɛ nɛ,+ eye alẽawo sea eƒe gbe.+ Eyɔa eƒe alẽwo ƒe ŋkɔ, eye wòkplɔa wo doa goe. 4 Ne ekplɔ eya ŋutɔ tɔwo katã do goe la, edzea wo ŋgɔ, eye alẽawo dzea eyome, elabena wodze si eƒe gbe. 5 Womadze ame tutɔ yome gbeɖe o, ke boŋ woasi le egbɔ, elabena womedzea si ame tutɔwo ƒe gbe o.” 6 Yesu do lo sia na wo, gake womese nya siwo gblɔm wòle na wo la gɔme o. 7 Eya ta Yesu gagblɔ be: “Vavã, vavã mele egblɔm na mi be: Nyee nye agbo na alẽawo.+ 8 Ame siwo katã va ɖe tenyeƒe la, fiafitɔwo kple adzodalawo wonye; ke alẽawo meɖo to wo o. 9 Nyee nye agbo la; ame sia ame si toa menye yina ɖe eme la akpɔ ɖeɖe, eye wòayi ɖe eme agado go, eye wòakpɔ gbeɖuƒe.+ 10 Fiafitɔ la mevana ne menye le fififi, amewuwu kple nugbegblẽ ta o.+ Nye la meva be woakpɔ agbe, eye be woakpɔe le agbɔsɔsɔ me. 11 Nyee nye alẽkplɔla nyui la;+ alẽkplɔla nyui la tsɔa eƒe agbe* ɖoa anyi ɖe alẽawo ta.+ 12 Ne apadɔwɔla, si woxɔ be wòakpɔ alẽawo dzi, eye alẽawo menye etɔ o, kpɔ amegãxi wògbɔna la, egblẽa alẽawo ɖi hesina—eye amegãxi la léa ɖewo eye mamlɛawo kana gbẽe— 13 elabena apadɔwɔla wònye, eye meléa be na alẽawo o. 14 Nyee nye alẽkplɔla nyui la. Menya nye alẽwo, eye nye alẽawo nyam,+ 15 abe ale si ko Fofo la nyam, eye nye hã menya Fofo la ene;+ eye metsɔ nye agbe* ɖo anyi ɖe alẽawo ta.+ 16 “Eye alẽ bubuwo le asinye, siwo metso alẽkpo sia me o;+ ele nam be makplɔ woawo hã vɛ, eye woase nye gbe, eye woazu alẽha ɖeka, alẽkplɔla ɖeka.+ 17 Esia tae Fofo la lɔ̃am ɖo,+ elabena metsɔ nye agbe*+ ɖo anyi, ne magaxɔe ake. 18 Ame aɖeke mexɔe le asinye o, ke boŋ nye ŋutɔe tsɔe na le ɖokuinye si. Ŋusẽ le asinye be matsɔe ana, eye ŋusẽ le asinye be magaxɔe.+ Fofonyee de esia ƒe se nam.” 19 Mama gaɖo Yudatɔwo dome+ le nya siawo ta. 20 Wo dometɔ geɖewo le gbɔgblɔm be: “Gbɔgbɔ vɔ̃ le eme, aɖaʋatɔe. Nu ka tae miele to ɖomee?” 21 Bubuwo be: “Menye ame si me gbɔgbɔ vɔ̃ le ƒe nyawoe nye esiawo o. Ðe gbɔgbɔ vɔ̃ ate ŋu aʋu ŋku na ŋkuagbãtɔwoa?” 22 Ɣemaɣi Gbedoxɔŋukɔkɔŋkekenyui la ɖo edzi le Yerusalem. Vuvɔŋɔlie, 23 eye Yesu le tsa ɖim le gbedoxɔa me le Salomo ƒe akpata la me.+ 24 Eye Yudatɔwo va ƒo xlãe hebiae be: “Ɣekaɣi nàna míalala* ase ɖo? Ne wòe nye Kristo la, gblɔe na mí faa.” 25 Yesu ɖo eŋu na wo be: “Megblɔe na mi, gake miexɔe se o. Dɔ siwo wɔm mele le Fofonye ƒe ŋkɔ me la, woawoe le ɖase ɖim le ŋunye.+ 26 Ke miawo ya miexɔe se o, elabena menye nye alẽwoe mienye o.+ 27 Nye alẽwo sea nye gbe, menya wo, eye wodzea yonyeme.+ 28 Menaa agbe mavɔ wo,+ womatsrɔ̃ akpɔ gbeɖe o, eye ame aɖeke mele wo xɔ ge le asinye sesẽe o.+ 29 Nu si Fofonye tsɔ nam la xɔ asi wu nu bubuwo katã, eye ame aɖeke mate ŋu axɔ wo le Fofo la si sesẽe o.+ 30 Nye kple Fofo la míele ɖeka.”*+ 31 Yudatɔwo gafɔ kpe be yewoaƒui. 32 Yesu bia wo be: “Mewɔ dɔ nyui geɖe siwo Fofonye de asi nam la fia mi. Dɔ siawo dometɔ ka tae miele kpe ƒu gem ɖo?” 33 Yudatɔwo ɖo eŋu nɛ be: “Menye dɔ nyui wɔwɔ tae míele kpe ƒu ge wò ɖo o, ke boŋ le busunyagbɔgblɔ ta;+ elabena togbɔ be amegbetɔe nènye hã la, èwɔ ɖokuiwò mawui.” 34 Yesu ɖo eŋu na wo be: “Ðe womeŋlɔ ɖe miaƒe Se la me be, ‘Mebe: “Mawuwo mienye”*+ oa’? 35 Ne eyɔ ame siwo Mawu ƒe nya la bu fɔ la be ‘mawuwo,’+ evɔ wogadea asixɔxɔ ŋɔŋlɔ la ŋu la, 36 ɖe miele gbɔgblɔm na nye, ame si ŋuti Fofo la kɔ hedɔ ɖe xexea me la be, ‘Ègblɔ busunya,’ elabena megblɔ be ‘Mawu ƒe Vie menyea’?+ 37 Ne nyemele Fofonye ƒe dɔwo wɔm o la, ekema migaxɔ dzinye se o. 38 Ke ne mele wo wɔm la, ekema ne miexɔ dzinye se o hã la, mixɔ nye dɔwɔwɔawo ya dzi se,+ ne mianyae, eye miase egɔme be Fofo la wɔ ɖeka kplim, eye nye hã mewɔ ɖeka kple Fofo la.”+ 39 Ale wogadi be yewoalée; ke esi le wo gbɔ. 40 Eye wògadzo yi Yordan godo, le afi si Yohanes nɔ amewo nyrɔm le tsã,+ eye wònɔ afi ma. 41 Ame geɖewo va egbɔ, eye wode asi gbɔgblɔ me le wo nɔewo dome be: “Yohanes mewɔ dzesi ɖeka pɛ hã o, gake nya siwo katã Yohanes gblɔ tso ame sia ŋu la nye nyateƒe.”+ 42 Eye ame geɖewo xɔ edzi se le afi ma.\n^ Alo, “nàna míaƒe luʋɔwo nalala.”\n^ Alo, “míewɔ ɖeka.”\n^ Alo, “Miele abe mawuwo ene.”